Ο Σουλτς κατανοεί τον Σνόουντεν και επιτίθεται στις ΗΠΑ - Newpost.gr\nτου Newsroom Δημοσίευση 2 Ιουλίου 2013, 14:13 Ο Σουλτς κατανοεί τον Σνόουντεν και επιτίθεται στις ΗΠΑ\nΤην κατανόησή του για το αίτημα ασύλου που έχει διατυπώσει ο Έντουαρντ Σνόουντεν εξέφρασε ο πρόεδρος του Ευρωπαϊκού Κοινοβουλίου, ο γερμανός Μάρτιν Σουλτς, σε τηλεοπτική συνέντευξη και χαρακτήρισε αντάξιες "αυταρχικών καθεστώτων" τις μεθόδους κατασκοπείας των ΗΠΑ.\n«Ο κ. Σνόουντεν μας δείχνει πως οι ΗΠΑ αντιμετωπίζουν τους στενούς εταίρους τους, τη Γερμανία για παράδειγμα, αλλά επίσης την Ευρωπαϊκή Ένωση στο σύνολό της, ως μια εχθρική δύναμη και αυτό είναι απολύτως απαράδεκτο», δήλωσε ο σοσιαλδημοκράτης Μάρτιν Σουλτς μιλώντας στο δημόσιο γερμανικό τηλεοπτικό δίκτυο ARD.\nΕρωτηθείς αν η Γερμανία πρέπει κατά τη γνώμη του να αποδεχθεί το αίτημα του Σνόουντεν για χορήγηση ασύλου, ο Σουλτς δήλωσε: «Έχω κατανόηση για το αίτημα αυτό. Αν ο κ. Σνόουντεν διατυπώσει ένα αίτημα, οι αρχές πρέπει να εξετάσουν αν αποτελεί πράγματι στόχο πολιτικής δίωξης».\n«Αν ο Βλαντίμιρ Πούτιν θέλει να χορηγήσει πολτικό άσυλο στον κ. Σνόουντεν, τότε ο κόσμος έχει τρελαθεί», δήλωσε ο Σουλτς.\nΟι μέθοδοι κατασκοπείας των ΗΠΑ που αποκαλύφθηκαν χάρη στον Σνόουντεν, «είναι μέθοδοι που χρησιμοποιούνταν άλλοτε από την KGB», τις μυστικές υπηρεσίες της Σοβιετικής Ένωσης, δήλωσε.\n«Συνεπώς πιστεύω πως ο κ. Σνόουντεν προσφέρει υπηρεσία στην παγκόσμια κοινή γνώμη, δείχνοντας καθαρά πως ζουμε σε μια εποχή στην οποία οι δημοκρατίες εφαρμόζουν μεθόδους που άλλοτε χρησιμοποιούνταν από τα αυταρχικά καθεστώτα», πρόσθεσε ο πρόεδρος του Ευρωκοινοβουλίου.\nΗ κατασκοπεία των θεσμών της ΕΕ από τις ΗΠΑ «είναι απλούστα μια πρόκληση», τόνισε επίσης ο Σουλτς, ο οποίος εξέφρασε εξάλλου την απογοήτευσή του από τον αμερικανό πρόεδρο Μπαράκ Ομπάμα.\n«Η απογοήτευση από τον Μπαράκ Ομπάμα είναι βαθιά. Θεωρούσα αυτό τον άνθρωπο ανανεωτή, πίστεψα ότι θα έφερνε περισσότερη δημοκρατία, περισσότερη διαφάνεια στην αμερικανική πολιτική. Είναι φανερό πως αυτό δεν συμβαίνει», δήλωσε.


Μάρτης... γδάρτης και παλουκοκάφτης, αλλά και δημιουργός μπεμπέ - Σελίδα 33 - Θέλω να γίνω μαμά/μπαμπάς - Mammyland\nστις πριν 42 λεπτά, ο/η lactaki είπε:\nΚαλημέρα κορίτσιααα βουρ για κωρονοιάκιαα λοιπόν!!!! ποιες ειναι οι επόμενες που ΔΕΝ περιμένουν??\nπάντως @paradisebird το είχα πει πως θα σαι γουρλού.. γέμισε ο Μάρτης εγγυούλες!!!\nΕγώ είμαι στις γόνιμες αυτες τις μέρες αλλά χωρίς τεστ ωορρηξιας κλπ. Είμαι λίγο στο φλου γιατί ενώ παλιά καταλάβαινα την ωορρηξια μου τώρα μου κάνει νερά κ δεν έχω ιδέα πότε μπορεί να είναι.... Έχουμε τις επαφές μας κ ελπίζω για το καλύτερο!!\nΑυτό το μήνα λέω να μη μπω στο πινακακι να μείνω με την προηγούμενη ημερομηνία για να μη βλέπω την ημερομηνία που περιμένω κ την θυμάμαι... Να δω μήπως έτσι σταματήσω να μετράω μέρες!!!!\nΓεια σας κορίτσια!!κ εμένα βάση κύκλου άρχισαν οι γόνιμες..για να δούμε τι θα πιάσουμε κ αυτόν το μήνα!!πάντως ενώ όλοι ξεκουράζονται αυτές τις ημέρες εγώ πέθανα στην κούραση... κάθε μέρα όλο κ κάτι κάνω κ δεν έχω χρόνο..μάλλον πρέπει να ξαναγυρίσω στην κανονικότητα.. χαχα!!\nΚαι εγώ ακριβώς τα ίδια !\n12 μέρα του κύκλου έχω αρχίσει δουλειά φουλ με υπερωρίες. 😂\nστις πριν 1 ώρα, ο/η Maroulita! είπε:\nΠαρούσα.. περιμενω 2/4 θα έρθει το νιώθω.. Τόσες μέρες κλεισμένοι μέσα το θετικό ωορρηξιας βγήκε την μέρα που ήμασταν χώρια.. άμα δε σε θέλει ρε παιδί μου!!! Έγινε κάποια δουλίτσα όμως όσο να ναι αλλά δεν περιμένω κάτι πέρα απ την περίοδο!\nΕγώ περιμένω 4/4 αλλά δεν ελπίζω πολλά σε αυτό το μήνα είχαμε βέβαια τις επαφές μας και στην ωορυξια αλλά όχι σε όλες τις γόνιμες. Αν και έχω συχνοουρια από την αρχή της βδομάδας και ζαλάδες τα περισσότερα απογεύματα είμαι σίγουρη ότι είναι για να μου σπάσει τα νεύρα πάλι και ότι θα έρθει κανονικότατα\nΚορίτσια μου τι κάνετε πως είστε;; Εγώ σήμερα δεν έιμαι στα καλά μου...έχω πολύ έντονη δυσκοιλιότητα σύγνωμη κιόλας..να μαι 2 ώρες στ τουαλέτα κυριολεκτικά να πονάω τρελά ξέρετε που κ τελικό αποτέλεσμα λιγο ελαιόλαδο στ σημείο εκει κ έτσι απ τα πολλα πολλα έγινε.. η κοιλιά μ πέτρα απ κάτω σύγνωμη για την περιγραφή ρε κορίτσια αλλά έβγαινε μόνο τ κ σφιγγιμουν κ η κοιλιά μ έκανε διπλες..μπαίνω για ντουζ κ μετα απ λιγο βγάζω στ εσώρουχο υγρά αοσμα σαν νερό αλλά όχι πολύ.. κ μ φαίνεται όπως σκουπιστηκα έβγαλα λιγη βλενιτσα αίμα πολύ λιγη.τρ δεν έχω τίποτα!! Να σημειώσω προχθές τελείωσα τις αντιβιωσεις π επερνα.συγνωμη για τν περιγραφή αλλα είχε καμμία αλλη τα υγρά π εβγαλα εγω στην 19ή εβδ ;;\nστις πριν 46 λεπτά, ο/η Tzortzina123 είπε:\nΚαλησπέρα! Εγώ είχα δυσκοιλιοτητα στην εγκυμοσύνη δε θυμάμαι σε ποια εβδομάδα ήμουν, νομίζω κάπου στον 7ο τα πράγματα ζορισαν πολύ. Μέχρι τότε το αντιμετώπιζα με διατροφή δηλαδή έτρωγα αχλάδια φρούτα ότι με βοηθούσε... Κάπου στον 7ο έκανα μερικές μέρες να ενεργηθω ζορίστηκα άσχημα και φοβήθηκα κυρίως μήπως έγινε τίποτα από το πολύ σφίξιμο... Ευτυχως όλα καλά.... Μετά η χαζή το είπα στο γιατρό, πιο πριν δεν είχα δώσει βάση και μου ειπε να παίρνω υποθετα γλυκερίνης όταν γίνεται αυτό και φακελάκια dulcosoft. Τα φακελάκια δρουν μια μέρα μετά... Θέλω δηλαδή να καταλήξω πάρε το γιατρό σου τηλέφωνο πες ότι έχεις δυσκοιλιοτητα να δεις τι επιτρέπεται να πάρεις στην εβδομάδα που είσαι να μη ζορίζεται έτσι...\nΚορίτσι μού σε εύχαριστω γ τν απαντηση σου...μιλησα με τν γιατρό μου μ εδωσε σιροπι ντουλκοσοφτ μια κουταλιά σούπας μια το βράδυ..αθέλα μ ζοριστηκα λιγο...τελικα τν βλενιτσα μαλλον τν εβγαλα απ πισω διότι τρ πού πηγα τουαλέτα δεν εβγαλα τπτ κ ειδά απ πισγ λιγο αιματακι κ ποναω απ πισω λιγο.τν τρίτη θα παω να μ κάνει μετρηση τραχήλου. Οσο γ τ υγρα π ειδά τ λιγα δεν πιστεύεις οτι ειναι αμνιακο ε; κ η γιατρός μ λεει αμα εβγαζα πιο πολλα μαλλον θα ηταν αμνιακο.\nστις πριν 50 λεπτά, ο/η Tzortzina123 είπε:\nΜπορεί και το αίματακι που είδες να είναι από πίσω, εγώ είχα βγάλει κ αιμορροΐδες που με τον τοκετό μετά φουντωσαν. Άλλαζε συχνά εσώρουχο να παρακολουθείς τα υγρά σου κ εγώ δε νομίζω να ήταν αμνιακό. Τωρα δε σταμάτησε? Σε δύο μέρες πουθα πας θα βεβαιώσεις ότι είναι όλα καλά μέχρι τότε να παρακολουθείς τα υγρά κ αν δεις κάτι περίεργο μιλα με το γιατρό....\nΓειά σας κορίτσια μου! Εγώ μόλις έκανα ένα ντουζακι γιατί είχα πάει για περπάτημα! Τόσα χρόνια κάνω αυτήν την διαδρομή πρώτη φορά ένιωσα ότι δεν μπορώ να την τελειώσω!😰 Και αυτόματα ξέρετε μου έρχεται η σκέψη...βρε λες;. Έχω πόνους περιόδου όμως.☹\n@Kostef, @Smurf88, @Elisa91 Βουρ στο ψητό κορίτσια! Να φέρει και κάτι καλό αυτός ο εγκλεισμός. Τον επόμενο μήνα να δούμε θετικό δίπλα στο όνομα σας!😘\n@Tzortzina123 μου δυστυχώς η δυσκοιλιότητα συμβαίνει αρκετά συχνά στην εγκυμοσύνη. Εμένα μου είχε δώσει κάτι υπόθετα evalax νομίζω τα λένε. Αλλά δεν πρόλαβα να τα χρησιμοποιήσω γιατί αυτό μου κράτησε μόνο 1-2 ημέρες. Δεν πιστεύω ότι ήταν αμνιακό τα υγρά. Τόσο μικρή ποσότητα υπάρχει φυσιολογικά στον κόλπο άρα μάλλον επειδή ζοριστηκες βγήκε. Εξάλλου τώρα που θα πας θα τα ελέγξει αυτά και θα δεις ότι όλα θα είναι καλά!🥰\n@Lacostaki μου ποτέ δεν ξέρεις! Από την στιγμή που είχατε επαφές τις γόνιμες γιατί παρακαλώ να μην είσαι; Έχεις και ζαλάδες! Άντε να είναι τυχερός ο Απρίλης για όλες μας!🥰\n@Maroulita! μου είδες πως τυχαίνει βρε παιδί μου! Το έχουμε πάθει κι εμείς! Τόσες ημέρες έχει ο μήνας και αυτοί να έχουν σεμινάριο την ημέρα της ωορρηξίας μου!😤 Αλλά αφού είχατε κάποιες επαφές δεν χάνουμε την ελπίδα μας. Κι εγώ δεν είχα συστηματικές επαφές αυτό το μήνα και έτσι θεωρώ ότι θα μου έρθει. Μακάρι να κάνουμε λάθος και οι δυο μας!😘\nΚορίτσι μου με παιδεψ παρα πολύ εβαλα τα κλαμματα απ τον πόνο...θα πινω ενα σιροπι απ αύριο π μ εδωσε. Ναι ήταν λιγα και τωρα δεν εχω καθόλου..μακαρι κοπελα μ να μ φυγει αυτο το αγχος φοβαμαι τ παραμικρό απ τοτε με αυτό π επαθα. Το ενα πισω απ τ αλλο...\nΝαι κοπελα μου σταμάτησε τωρα δν έχω τίποτα...μαλλον τη ψιλιαζομαι κ εγω γ αιμορροΐδες γιατί ποναω λιγο απ πίσω!!\nΚαι γιατί να μην λες;; αντε να δούμε θετικό στις αρχές του μήνα!!!\nστις πριν 7 ώρες, ο/η Kostef είπε:\nΚαι εγώ πριν μείνω έγκυος,δεν καταλάβαινα την ωορρηξία,ενώ πάντα από μικρή είχα πόνους κ την καταλάβαινα..Όταν έκανα εξετάσεις κ μέτρησε ο γιατρός την προγεστερόνη σε κύκλο που δεν είχα καταλάβει εγώ καθόλου ωοορηξια,ο γιατρός κατάλαβε με βάση τη μέτρηση ότι είχα κάνει κανονικά ωορρηξία...Μερικές φορές λοιπόν μάλλον κάνουμε κ δεν την καταλαβαίνουμε...Αυτό που λες με τις επαφές είναι ο,τι καλύτερο...Καλή συνέχεια!\nΜακάρι συντομα όλες μας να έχουμε ένα θετικό τεστ!!! Θετικη σκέψη κορίτσια και όλα καλά θα πάνε!!! ❤❤❤\nστις πριν 14 λεπτά, ο/η Elisa91 είπε:\nΚαλησπέρα κορίτσι αν θες να μπεις στο τυχερό μας πινακακι στείλε μου ημερομηνία\nστις πριν 41 λεπτά, ο/η Xrita είπε:\nΣε ευχαριστω πολυ! Νόμιζα ότι τα πονακια πάνε πακέτο με την ωορρηξια και ανησύχησα που μετά από τόσα χρόνια άλλαξε με καθυσηχασες αρκετά σε αυτό ...\nΗ αλήθεια είναι σήμερα με έπιασαν τα υποχονδριακα μου.... Κατά καιρούς μπορεί να με πιάσει ότι έχω κάτι κ κάνω απίθανα σενάρια... Έχω κάτι πόνους χαμηλά στη κοιλιά που για τη φάση που είμαι δεν δικαιολογουνται να τους είχα πιο μετά να πω κάτι γίνεται αλλά τώρα?? Και αρχίζει ένας παράλογος ειρμος σκέψης: να δεις που θέλω εγκυμοσύνη και μπορεί να μη κάνω καν ωορρηξια και μάλλον η μήτρα μου θα έχει πρόβλημα και πως θα βρω το γιατρό που δεν κάνουν ραντεβού τώρα κ τι θα του πω από το τηλέφωνο να μη με πάρει για τρελή και άλλα ωραία... Μη γελάσετε έφτασα στο σημείο να γκουγκλαρω προπτωση μήτρας... Πιστεύω είναι συνδυασμός της κλεισούρας με τη βλακεια που με δέρνει ώρες ωρες...\nστις πριν 22 λεπτά, ο/η Lacostaki είπε:\nΝαι φυσικά 16/4 😊\nστις πριν 32 λεπτά, ο/η Kostef είπε:\n@Kostef κορίτσι μου είμαι στο θέμα πρώτες προσπάθειες... αλλά διάβασα αυτά που έγραψες.., έχω μείνει από τεστ και δεν ξέρω ποτέ είναι οι γόνιμες .., δεν έχω κανένα σύμπτωμα και σκέφτομαι ακριβώς το ίδιο ότι ίσως δεν κάνω ωορρηξία (βέβαια το πήγα ένα βήμα παρακάτω ότι ίσως κοντεύω στην κλιμακτήριο) το θετικό της υπόθεσης ότι είμαστε σπίτι με τον άντρα μου και υπάρχουν προσπαθείες.., αλλά μ έχει πάρει πολύ από κάτω... νιώθω ότι προσπαθώ άδικα .,, και σήμερα πονούσε το στήθος μου και κοιτούσα τα χειρότερα φυσικά .., η κλεισούρα έχει επηρεάσει το μυαλό και την ψυχολογία μας.,.\nΆσε και αυτό το έχω σκεφτεί !! Η κλεισούρα πιστεύω φταίει.... Ήμουν από μόνη μου αλλά τώρα το τερματίζω χαχαχα!!! Αν είδες και την απάντηση της xrita που μου έγραψε ότι επιβεβαιωμενο κ με εξετάσεις δε χρειάζεται να έχουμε τα συμπτώματα που έχουμε συνήθως αλλά ωορρηξια να γίνεται!!! Σου εύχομαι τα καλύτερα κορίτσι μου σύντομα με ένα μωράκι!!\nστις πριν 50 λεπτά, ο/η Kostef είπε:\nΚαι σε εσένα το ίδιο !!!! Σύντομα να έχουμε μωράκια στις κοιλίτσες μας!!!\nστις πριν 8 ώρες, ο/η Kostef είπε:\nΚορίτσι σε καταλαβαίνω απόλυτα...Έτσι είμαι κ εγώ...Πολλές φορές κάνω σενάρια για το ότι κάτι έχω...Πάντως ειλικρινά στο λέω είχα ταυτίσει τους πόνους ωορρηξίας με την ωοορηξια στην μέση του κυκλου,μέχρι που ξαφνικά δεν είχα πάντα πόνους στις γόνιμες ημέρες κ ήμουν σίγουρη ότι δεν κάνω ωορρηξία κ δε θα μείνω έγκυος κλπ...Το είπα στο γιατρό,κάναμε όλες τις ορμονικές και την προγεστερόνη με την οποια μου είπε ότι φάνηκε ότι όχι απλά έκανα ωορρηξία αλλά πρέπει να ήταν κ καλή(εγώ δεν είχα κανένα πονακι κ ήμουν σίγουρη ότι δεν είχα κάνει). Τελικά, βλακείες έλεγα...Μην ανησυχείς,μάλλον κάποιες φορές απλά δεν την καταλαβαίνουμε...\nMarselntina:01/3 joycat: 02/03?\nΚαλημερα κοριτσια Καλη εβδομαδα να εχουμε!! @Elisa91 Καλως ηρθες στο τυχερο μας πινακακι!!!\nΣυγνωμη κοριτσι μου ποσο χρονων εισαι και σκεφτεσαι την κλιμακτηριο??\nΜια γλυκιά Καλημέρα κι από εμένα σε όλες μας!🥰\nΣκέφτομαι επίσης σαν τα κορίτσια πολλές φορές! Βλέπω αλλαγές στο σώμα μου ( όπως για παράδειγμα την μείωση υγρών στην ωορρηξία) και το μυαλό μου πάει στο κακό. Ότι δεν είμαι πια γόνιμη, ότι έχω κάποιο θέμα και άλλα χίλια δυο τρελά σενάρια!\nΑπό Άντρεα · Δημοσίευση πριν 11 λεπτά\nΣας χαιρετώ κορίτσια μου!! Ναίιιιι επιτελουυςς! Πριν λίγο αδιαθετησα😃😃😁😁😁 είμαι πραγματικά πολύ χαρούμενη!! Ανυπομονώ να αρχίσουμε προσπάθειες και πάλι! Την 11η μέρα του κύκλου μου θα κάνω κολπική καλλιέργεια για να δούμε αν υπάρχει ακόμη κάποια μόλυνση και χρειάζεται να παρουμε αντιβίωση. Οπότε ίσως δεν προλάβουν να βγουν τα αποτελέσματα και χάσουμε αυτό τον μήνα! Μακάρι όμως να μην υπάρχει τίποτα και ας τον χάσουμε! Έχει κάνει κάποιο κορίτσι κολπική καλλιέργεια? Πώς είναι?\nΑπό Maria2904 · Δημοσίευση πριν 31 λεπτά\nΑπό PAPA EVA · Δημοσίευση πριν 32 λεπτά\nΕμενα είναι χαλαρος ο γιατρος μου! Για τον καφε δεν τον ειχα ρωτησει, αλλα όταν καναμε σπερματεγχυση κ ηταν κοντα σε γιορτινες μερες μας ειπε ένα ποτηρακι μπορειτε να πιετε αλλα όχι τσιγαρο! Θα τον ρωτησω όταν ερθει η ωρα περισσοτερες λεπτομερειες! Χιχι Κοριτσια μου πηγα στην Αγ. Ειρηνη Χρυσοβαλαντου σημερα. Αναψα ένα κερακι και προσευχηθηκα για ολες σας! Να εχουμε τη βοηθεια της και την ευλογια της να γινουμε μαμαδες! @Hope19 @Maria2904 κοριτσια με το καλο να μας ανακοινωσετε σε λιγες μερες τις θετικές χοριακες σας! Ξεκουραση τωρα και όχι αγχος!!!\nΑπό annie! · Δημοσίευση πριν 43 λεπτά\nΕμένα στις 9 μέρες έδειξε. Προφανώς θέλουν πιο μετά για να είναι υψηλή και να μη χρειαστείς πολλές επαναληπτικές. Όλα θα πάνε καλά!!! Ξεκούραση και ηρεμία\nΑπό Tokyo · Δημοσίευση πριν 46 λεπτά\nΜε το καλό κορίτσι!! Πήγε πάρα πολύ καλά!!! Με το καλο κ ένα θετικό! Όντως είναι αργά για βλαστοκυστες, κανονικά σου λένε την 14η των εμβρυων δλδ σε 9 μέρες... 15/6 μπορείς να κάνεις...


0.1 Τι είναι ένας πληρεξούσιος?\n0.2 Πώς λειτουργεί ένας πληρεξούσιος?\n0.4 Πώς λειτουργεί ένα VPN?\n1 Λοιπόν, ποια είναι η διαφορά μεταξύ VPN και Proxy Services?\n1.1 Διαδικτυακή ασφάλεια\n1.2 Απόρρητο Διαδικτύου\n1.3 Διαδικτυακές ταχύτητες\n1.4 Επιπλέον χαρακτηριστικά\n2 VPN εναντίον διακομιστή μεσολάβησης – ποια πρέπει να επιλέξετε?\n3 Ψάχνετε για μια υπηρεσία VPN υψηλού επιπέδου που προσφέρει επίσης διακομιστές μεσολάβησης?\n3.1 Θέλετε να χρησιμοποιήσετε διακομιστή μεσολάβησης; Κανένα πρόβλημα!\n3.2 Κατάργηση αποκλεισμού περισσότερων από 300 ιστότοπων με λίγα κλικ\n3.3 Δοκιμάστε τις υπηρεσίες μας δωρεάν\n4 Η διαφορά μεταξύ υπηρεσιών VPN και διακομιστή μεσολάβησης – Η κατώτατη γραμμή\nΈνας διακομιστής μεσολάβησης είναι μια υπηρεσία που σας επιτρέπει να αποκρύψετε τη διεύθυνση IP σας και να αποκτήσετε πρόσβαση σε ιστότοπους που έχουν αποκλειστεί γεωγραφικά ή τείχος προστασίας. Μπορεί να είναι είτε ένας υπολογιστής είτε μια εφαρμογή που λειτουργεί ως ενδιάμεσος μεταξύ της συσκευής σας και του Διαδικτύου.\nΕίναι πολύ απλό – όταν χρησιμοποιείτε διακομιστή μεσολάβησης, το αίτημα που στέλνετε στο Διαδίκτυο (για παράδειγμα, για να συνδεθείτε σε έναν ιστότοπο) παρεμποδίζεται από τον διακομιστή μεσολάβησης. Τότε, θα συμβεί ένα από τα δύο πράγματα:\nΟ διακομιστής μεσολάβησης θα ελέγξει την τοπική κρυφή μνήμη για να δει εάν έχει ήδη αποθηκευμένο το περιεχόμενο που ζητήσατε. Εάν ναι, θα επιστρέψει το περιεχόμενο χωρίς να προωθήσει το αίτημά σας στο Διαδίκτυο.\nΟ διακομιστής μεσολάβησης θα προωθήσει το αίτημά σας στον Ιστό εάν δεν έχει το περιεχόμενο που θέλετε στην τοπική του κρυφή μνήμη. Μόλις λάβει τα δεδομένα, θα τα στείλει ξανά στη συσκευή σας.\nΈνα VPN (Virtual Private Network) είναι μια υπηρεσία που μπορείτε να χρησιμοποιήσετε για να αποκτήσετε πρόσβαση στον Ιστό με ασφαλή τρόπο. Κρύβει τη διεύθυνση IP σας, κρυπτογραφεί την κυκλοφορία και τα δεδομένα σας στο Διαδίκτυο και σας βοηθά να παρακάμψετε γεωγραφικά μπλοκ και τείχη προστασίας.\nΒασικά, το VPN λειτουργεί ως ενδιάμεσος μεταξύ εσάς και του ISP σας. Εκτελείτε τον υπολογιστή-πελάτη, συνδέεστε σε διακομιστή VPN και η επισκεψιμότητα στο Διαδίκτυο ανακατευθύνεται μέσω αυτού. Η διεύθυνση IP σας αντικαθίσταται επίσης με τη διεύθυνση IP του διακομιστή.\nΌλα τα αιτήματά σας σύνδεσης πρώτα κρυπτογραφούνται από τον πελάτη VPN, αποστέλλονται έπειτα στον διακομιστή VPN, ο διακομιστής τους αποκρυπτογραφεί και, στη συνέχεια, τις προωθεί στον Ιστό. Μόλις ληφθούν τα ζητούμενα δεδομένα από τον διακομιστή, τα κρυπτογραφεί και τα στέλνει πίσω στον πελάτη VPN στη συσκευή σας. Μόλις ληφθεί το περιεχόμενο, ο πελάτης VPN θα το αποκρυπτογραφήσει για εσάς.\nΛοιπόν, ποια είναι η διαφορά μεταξύ VPN και Proxy Services?\nΠαρόλο που οι υπηρεσίες VPN και διακομιστή μεσολάβησης φαίνονται πολύ παρόμοιες, λειτουργούν διαφορετικά. Με λίγα λόγια, τόσο οι υπηρεσίες VPN όσο και οι διακομιστές μεσολάβησης θα κρύψουν την IP και την online ταυτότητά σας σε κάποιο βαθμό, με το κύριο VPN και τη διαφορά διακομιστή μεσολάβησης να είναι ότι το VPN θα κρυπτογραφήσει όλα τα δεδομένα σας.\nΑλλά αν θέλετε να μάθετε ποια είναι η πραγματική, σε βάθος διαφορά μεταξύ των υπηρεσιών διακομιστή μεσολάβησης και VPN, θα πρέπει να δείτε την απόδοση κάθε υπηρεσίας στις ακόλουθες κατηγορίες:\nΜε τα VPN, απολαμβάνετε υψηλότερο επίπεδο ασφάλειας στο Διαδίκτυο, επειδή συχνά χρησιμοποιούν ισχυρή κρυπτογράφηση για την προστασία των προσωπικών σας δεδομένων και της διαδικτυακής κίνησης από εγκληματίες στον κυβερνοχώρο, όπως το πρότυπο AES-256 που είναι κρυπτογράφηση στρατιωτικού βαθμού. Τα VPN θα χρησιμοποιούν επίσης συχνά ασφαλή πρωτόκολλα VPN, όπως το SoftEther και το OpenVPN.\nΟι πληρεξούσιοι συχνά δεν χρησιμοποιούν κανέναν τύπο κρυπτογράφησης, επομένως αφήνετε εκτεθειμένους στο Διαδίκτυο. Ορισμένοι διακομιστές μεσολάβησης ενδέχεται να χρησιμοποιούν κρυπτογράφηση τύπου SSL, αλλά αυτό το είδος ασφάλειας δυστυχώς δεν είναι πολύ αξιόπιστο.\nΈνας τρόπος με τον οποίο οι διακομιστές μεσολάβησης θα μπορούσαν να προσφέρουν κάποια ασφάλεια είναι να αποκλείσετε την πρόσβαση σε κακόβουλους ιστότοπους, ώστε οι χρήστες σαν εσάς να μην συνδέονται κατά λάθος σε αυτούς. Σύμφωνα με ισχυρισμούς, υπάρχει επίσης η πιθανότητα ότι εάν αποκτήσετε πρόσβαση σε έναν ιστότοπο που έχει μολυνθεί από κακόβουλο λογισμικό μέσω ενός διακομιστή μεσολάβησης, το κακόβουλο λογισμικό καταλήγει στον διακομιστή μεσολάβησης αντί για τη συσκευή σας, αν και δεν υπάρχει καμία εγγύηση που να ισχύει.\nΚαι ναι, ένας διακομιστής μεσολάβησης κρύβει τη διεύθυνση IP σας όπως κάνει και ο διακομιστής VPN. Ωστόσο, η κύρια διαφορά μεταξύ των υπηρεσιών διακομιστή μεσολάβησης και VPN σε αυτήν την περίπτωση είναι το γεγονός ότι ο κάτοχος του διακομιστή μεσολάβησης μπορεί πάντα να βλέπει την πραγματική σας διεύθυνση IP όταν χρησιμοποιείτε την υπηρεσία μεσολάβησης. Ένας πάροχος VPN συνήθως δεν μπορεί να δει τη διεύθυνσή σας όταν συνδέεστε σε διακομιστή VPN, καθώς η κίνηση διακομιστή VPN-διακομιστή VPN είναι κρυπτογραφημένη από άκρο σε άκρο. Ακόμα κι αν ένας πάροχος VPN έβλεπε την πραγματική σας διεύθυνση IP, αν είναι αξιοπρεπής, δεν θα διατηρεί κανένα αρχείο καταγραφής για αυτό.\nΈνα VPN μπορεί να σας προσφέρει ένα καλύτερο επίπεδο απορρήτου στο διαδίκτυο, καθώς όλη η κίνηση στο Διαδίκτυο σας είναι εντελώς κρυπτογραφημένη. Αυτό σημαίνει ότι κανείς δεν θα μπορεί να παρακολουθεί αυτό που κάνετε στο Διαδίκτυο – όχι τον ISP σας, όχι έναν κυβερνητικό οργανισμό επιτήρησης και κανέναν υποψήφιο χάκερ.\nΜε έναν πληρεξούσιο, δεν μπορείτε πραγματικά να απολαμβάνετε πολύ διαδικτυακό απόρρητο, δεδομένου ότι η επισκεψιμότητά σας στο Διαδίκτυο συνήθως δεν είναι κρυπτογραφημένη, πράγμα που σημαίνει ότι ο ISP σας (και οποιοσδήποτε άλλος για αυτό το θέμα) μπορεί να δει τι κάνετε στο διαδίκτυο. Επιπλέον, εάν έχετε πρόσβαση σε οτιδήποτε μέσω HTTP όταν χρησιμοποιείτε διακομιστή μεσολάβησης, ο κάτοχος του διακομιστή μεσολάβησης θα μπορεί επίσης να παρακολουθεί τις διαδικτυακές σας δραστηριότητες.\nΘα μπορούσατε να μειώσετε αυτούς τους κινδύνους χρησιμοποιώντας έναν κρυπτογραφημένο διακομιστή μεσολάβησης, αλλά έχουμε ήδη αναφέρει ότι η κρυπτογράφηση SSL που χρησιμοποιούν δεν είναι εξαιρετικά αξιόπιστη.\nΈνας διακομιστής μεσολάβησης συνήθως δεν έχει άμεσο αντίκτυπο στην ταχύτητα του Διαδικτύου σας, καθώς δεν χρησιμοποιεί γενικά ισχυρή κρυπτογράφηση (ή καθόλου κρυπτογράφηση). Επιπλέον, ένας διακομιστής μεσολάβησης θα μπορούσε ενδεχομένως να φορτώσει τις αιτούμενες ιστοσελίδες γρηγορότερα εάν αποθηκεύονται προσωρινά στην κρυφή μνήμη, καθώς δεν χρειάζεται να προωθούν τα αιτήματά σας στο Διαδίκτυο.\nΩστόσο, θα πρέπει να γνωρίζετε ότι οι διακομιστές μεσολάβησης τείνουν συχνά να είναι υπερπληθυσμένοι. Ως αποτέλεσμα, υπάρχει πάντα η πιθανότητα να καταλήξετε να αντιμετωπίζετε χαμηλότερες ταχύτητες.\nΈνα VPN, από την άλλη πλευρά, είναι πιθανό να επιβραδύνει τις ταχύτητες σας μερικές φορές λόγω της κρυπτογράφησής του. Η απόσταση μεταξύ εσάς και του διακομιστή VPN μπορεί επίσης να συμβάλει και σε αυτό το φαινόμενο επιβράδυνσης (το ίδιο μπορεί να ειπωθεί και για διακομιστές μεσολάβησης). Φυσικά, αυτό δεν είναι εγγυημένο ότι θα συμβεί το 100% του χρόνου και μπορεί να μην είναι καν πολύ αισθητό.\nΩστόσο, εάν επιλέξετε έναν πάροχο VPN που προσφέρει πολλά πρωτόκολλα VPN, ίσως μπορείτε να χρησιμοποιήσετε έναν που τείνει να προσφέρει καλύτερες ταχύτητες (όπως το SoftEther, για παράδειγμα).\nΕπίσης, ένα άλλο πράγμα που αξίζει να αναφερθεί είναι ότι ένα VPN μπορεί να σας βοηθήσει να απαλλαγείτε από το περιορισμό του εύρους ζώνης, καθώς κρυπτογραφεί την κυκλοφορία σας. Εάν δεν είστε εξοικειωμένοι με το περιορισμό του εύρους ζώνης, είναι όταν ο πάροχος υπηρεσιών διαδικτύου περιορίζει το εύρος ζώνης σας, επειδή χρησιμοποιείτε “πάρα πολλά δεδομένα”, κάτι που στην πραγματικότητα μπορεί να μειώσει τις ταχύτητες στο διαδίκτυο.\nΣε αντίθεση με τους παρόχους VPN, οι διακομιστές μεσολάβησης συνήθως δεν προσφέρουν πρόσθετες λειτουργίες, όπως Killswitch, Apps.Killer και DNS leak protection. Αυτά τα πράγματα συμβάλλουν στο επίπεδο ασφάλειας και απορρήτου που απολαμβάνετε, αλλά επηρεάζουν επίσης την εμπειρία του χρήστη.\nΌσον αφορά τα VPN, ενώ μπορείτε να βρείτε δωρεάν υπηρεσίες, δεν αξίζουν καθόλου. Είναι πολύ καλύτερο (και ασφαλέστερο) να χρησιμοποιείτε υπηρεσίες VPN επί πληρωμή. Σε αντίθεση με τα δωρεάν VPN και τους δωρεάν διακομιστές μεσολάβησης, τα πληρωμένα VPN προσφέρουν καλύτερη αξιοπιστία, υποστήριξη και ασφάλεια.\nVPN εναντίον διακομιστή μεσολάβησης – ποια πρέπει να επιλέξετε?\nΚρίνοντας από αυτό που μόλις συζητήσαμε, φαίνεται ότι το VPN είναι το καλύτερο στοίχημά σας εάν θέλετε μια υπέροχη διαδικτυακή εμπειρία. Φυσικά, τελικά, η απόφαση εξαρτάται από εσάς. Ωστόσο, εάν θέλετε να βεβαιωθείτε ότι τα διαδικτυακά δεδομένα και η κυκλοφορία σας είναι πλήρως ασφαλή, θέλετε αξιόπιστη υποστήριξη και θέλετε να βεβαιωθείτε ότι κανείς δεν μπορεί να κατασκοπεύσει τις διαδικτυακές σας δραστηριότητες, ένα VPN είναι ο τρόπος να πάτε.\nΑπό την άλλη πλευρά, εάν θέλετε απλώς να παρακάμψετε γεωγραφικά μπλοκ και να αποκρύψετε τη διεύθυνση IP σας χωρίς να παρεμποδιστεί η κρυπτογράφηση και δεν ανησυχείτε για την κατάσταση του απορρήτου σας στο Διαδίκτυο, θα μπορούσατε να δοκιμάσετε να χρησιμοποιήσετε διακομιστή μεσολάβησης.\nΨάχνετε για μια υπηρεσία VPN υψηλού επιπέδου που προσφέρει επίσης διακομιστές μεσολάβησης?\nΤο CactusVPN είναι ακριβώς αυτό που χρειάζεστε τότε. Προσφέρουμε μια υπηρεσία VPN που συνδυάζεται επίσης με μια υπηρεσία διακομιστή μεσολάβησης, δεδομένου ότι οι διακομιστές VPN πραγματικά διπλασιάζονται ως διακομιστές μεσολάβησης.\nΗ υπηρεσία VPN μας χρησιμοποιεί ισχυρή κρυπτογράφηση AES για να διασφαλίσει ότι τα δεδομένα και η κυκλοφορία σας είναι πάντα ασφαλή. Εκτός αυτού, διασφαλίζουμε επίσης ότι το απόρρητό σας προστατεύεται με την πολιτική μη καταγραφής και τη λειτουργία Killswitch που διασφαλίζει ότι ποτέ δεν θα εκτεθείτε εάν η σύνδεσή σας με τον διακομιστή VPN τερματιστεί.\nΜιλώντας για διακομιστές VPN, προσφέρουμε 28+ διακομιστές υψηλής ταχύτητας παγκοσμίως και όλοι οι διακομιστές μας είναι εξοπλισμένοι με απεριόριστο εύρος ζώνης. Επιπλέον, το CactusVPN λειτουργεί σε πολλές συσκευές και λειτουργικά συστήματα χρησιμοποιώντας τις φιλικές προς τον χρήστη εφαρμογές μας.\nΘέλετε να χρησιμοποιήσετε διακομιστή μεσολάβησης; Κανένα πρόβλημα!\nΣε περίπτωση που σας ενδιαφέρει να χρησιμοποιείτε διακομιστές μεσολάβησης ή πιστεύετε ότι ίσως προτιμάτε να χρησιμοποιείτε διακομιστή μεσολάβησης αντί για VPN, μπορείτε να χρησιμοποιήσετε τους διακομιστές VPN που διπλασιάζονται ως διακομιστές μεσολάβησης. Μπορείτε να χρησιμοποιήσετε αυτήν την πρόσθετη υπηρεσία δωρεάν αν είστε χρήστης του CactusVPN.\nΚατάργηση αποκλεισμού περισσότερων από 300 ιστότοπων με λίγα κλικ\nΕάν χρειάζεστε ποτέ ομαλή, απεριόριστη πρόσβαση σε ακόμη περισσότερο περιεχόμενο, έχουμε μια επιπλέον υπηρεσία για εσάς – το Έξυπνο DNS που σας επιτρέπει να έχετε πρόσβαση σε 300+ γεωγραφικά περιορισμένους ιστότοπους από χώρες όπως οι ΗΠΑ, το Ηνωμένο Βασίλειο, ο Καναδάς, η Αυστραλία , Γαλλία, Γερμανία, Σουηδία, Ελβετία, Πολωνία.\nΠροσφέρουμε μια δωρεάν 24ωρη δοκιμή για τις υπηρεσίες VPN και διακομιστή μεσολάβησης, οπότε έχετε αρκετό χρόνο για να δείτε εάν ικανοποιούν όλες τις ανάγκες σας. Μην ανησυχείτε – δεν απαιτούνται στοιχεία πιστωτικής κάρτας.\nΕπιπλέον, μόλις επιλέξετε ένα πρόγραμμα συνδρομής, θα εξακολουθείτε να καλύπτεστε από την εγγύηση επιστροφής χρημάτων 30 ημερών, εάν οι υπηρεσίες δεν λειτουργούν όπως διαφημίζεται.\nΗ διαφορά μεταξύ υπηρεσιών VPN και διακομιστή μεσολάβησης – Η κατώτατη γραμμή\nΠαρόλο που οι υπηρεσίες είναι μάλλον παρόμοιες, η διαφορά μεταξύ VPN και υπηρεσιών διακομιστή μεσολάβησης είναι αρκετά προφανής – ένα VPN θα σας προσφέρει επιπλέον διαδικτυακή ασφάλεια, παράλληλα με την απεριόριστη πρόσβαση σε ιστότοπους με αποκλεισμούς γεωγραφικού αποκλεισμού και τείχους προστασίας. Για να έχετε την καλύτερη εμπειρία, θα πρέπει να αναζητήσετε έναν πάροχο VPN του οποίου οι διακομιστές VPN διπλασιάζονται και ως διακομιστές μεσολάβησης, έτσι ώστε να απολαμβάνετε τα καλύτερα και των δύο κόσμων.


Ιδέες: Το λεξικό της εκλογικής ψευδολογίας\nTου Παντελη Mπουκαλα, Η Καθημερινή, 24/6/2012\nΤο Λεξικό των Εκλογών, έτσι όπως το έχει συντάξει η μια γενιά πολιτικής (αλλά και πολιτικαντισμού) μετά την άλλη, εμπλουτίζεται βεβαίως με κάθε αναμέτρηση, διαθέτει ωστόσο τα σταθερά, τα πάγια λήμματά του. Αλλα από αυτά είναι φωτεινά, άλλα μαύρα κι άλλα γκρίζα (το πού θα κατατάξει κανείς τα λήμματα της κολακείας, τα σταθερότερα εξ όλων, εξαρτάται από τη φιλολογική σχολή στην οποία ανήκει). Στα φωτεινά λήμματα, τόσο φωτεινά όσο και τα εκβιασμένα χαμόγελα των ηγετών στις θηρευτικές προεκλογικές αφίσες, πρωτεύουσα θέση κατέχει φυσικά το «όραμα». Πρέπει πάντως να σημειωθεί ότι η χρήση του δείχνει να υποχωρεί στην πραγματιστική, αν όχι κυνική εποχή μας, όπου σαν επίθετο της πάσης αγιοσύνης και πάσης αξιοσύνης πλασάρεται το «παραγωγικός»· όχι το «δημιουργικός», όχι, ακόμα και αυτό φαντάζει πια κατάλοιπο από τον καιρό του ρομαντισμού. «Οραμα», λοιπόν, και «ελπίδα», και «μέλλον», και «αύριο», και «εμείς» (ενίοτε εδώ γίνονται και οι συνήθεις παραπομπές στον Μακρυγιάννη, δίκην ιστοριοφιλολογικής τεκμηρίωσης), και «ο λαός», και «το δίκιο του λαού», και «η νεολαία μας» (το σύνθημα για τα «περήφανα γηρατειά» πάνε χρόνια που συνταξιοδοτήθηκε).\nΓια κούφιες λέξεις πρόκειται. Για λέξεις–σκέλεθρα, που η σάρκα τους καταφαγώθηκε από τους επίμονους και επιμόνως αμνήμονες και επιπόλαιους χρήστες τους, οι οποίοι δεν μπαίνουν στον κόπο να σκεφτούν και να σκαρφιστούν κάτι καινούργιο, πιθανόν δελεαστικότερο. Από τον καιρό μάλιστα που αποφάσισαν ότι ακόμα και με 51% εκλογική συμμετοχή θα παρέμεναν λαϊκώς νομιμοποιημένοι (α, ναι, αυτός είναι ο μεγάλος τους καημός, εξ ου και η σφοδρή εναντίωσή τους στις παρεμβάσεις ημεδαπών και αλλοδαπών εξωθεσμικών), ακόμα και τα κατά συνθήκην ψεύδη τα απαγγέλλουν με μηρυκαστική βαριεστημάρα. Ετσι κι αλλιώς, μονά χάνουμε – ζυγά κερδίζουν, οπότε...\nΕίχε το δίκιο του λοιπόν ο σπουδαίος χιουμορίστας Μαρκ Τουέιν όταν, από τα χρόνια ήδη του 19ου αιώνα, προειδοποιούσε πως η τέχνη του ψεύδους (η τέχνη της πολιτικής ψευδολογίας θα έλεγε ακόμα πιο παλιά ένας άλλος μετρ της σάτιρας, ο Τζοναθαν Σουίφτ) έχει μπει για τα καλά σε περίοδο παρακμής. «Το παράπονό μου», λέει λοιπόν ο Αμερικανός συγγραφέας, «αφορά την παρακμή της τέχνης του ψεύδους. Κάθε υψηλόφρων άνθρωπος, κάθε άνθρωπος με ευαισθησίες που παρατηρεί τον αδέξιο και άχαρο τρόπο με τον οποίο ψευδόμαστε σήμερα, θλίβεται βλέποντας μια τόσο ευγενή τέχνη να εκπορνεύεται». Και συνεχίζει: «Καμιά αντίληψη δεν είναι πιο εμπεδωμένη από εκείνη που θεωρεί το ψεύδος μια αναγκαιότητα υπό τις συνθήκες που ζούμε – το συμπέρασμα, λοιπόν, ότι είναι αρετή είναι αυταπόδεικτο.\nΚαμιά αρετή δεν μπορεί να φτάσει στο υπέρτατο ύψος και στην ύψιστη χρησιμότητά της χωρίς προσεκτική και επιμελή καλλιέργεια – ως εκ τούτου, αναμφίλεκτα, η αρετή του ψεύδους θα έπρεπε να διδάσκεται μέσω των σχολείων, της οικογενειακής εστίας, ακόμα και των εφημερίδων» (από το βιβλιαράκι του «Η τέχνη του ψεύδους», μεταφρασμένο από την Κατερίνα Σχινά για τις εκδόσεις Ποταμός). Αν πάντως υπήρχε τρόπος να πληροφορηθεί ο Τουέιν τις εξελίξεις του 20ού και του νηπίου ακόμα 21ου αιώνα, θα χαιρόταν διαπιστώνοντας ότι σε κάποιο βαθμό ελήφθησαν υπόψη οι παρατηρήσεις του:\nΤουλάχιστον οι εφημερίδες, ελληνικές και ξένες (και βέβαια και τα λοιπά μέσα ενημέρωσης και διακίνησης πληροφοριών, την ύπαρξη και τη λειτουργία των οποίων δεν θα μπορούσε όμως να την προφητεύσει, όσο ευφάνταστος κι αν ήταν), άκουσαν την προτροπή του και έχουν γίνει συστηματικοί καλλιεργητές του ψεύδους και διδάσκαλοί του μεθοδικότατοι. Η συμβολή τους μάλιστα στον εμπλουτισμό του λεξικού της εκλογικής πολιτικής αφορά κυρίως τα μαύρα λήμματα, τα ολέθρου σημαντικά: «καταστροφή», «τρόμος», «χρεοκοπία», «ελληνική τραγωδία», «δαντική κόλαση», α, και το νέο δάνειο (ή αντιδάνειο), ο «δραχμαγεδών».\nΟλα αυτά αποτέλεσαν την πρώτη (και συχνότατα την τελευταία) ύλη για να κατασκευαστούν πρωτοσέλιδοι γιγαντότιτλοι, για να στηθούν στρογγυλά τραπέζια τάχα μου τετράγωνης λογικής, αλλά στην πραγματικότητα ταγμένα στους εκφοβιστικούς σχεδιασμούς, για να υποστυλωθούν ειδήσεις, για να διογκωθεί το διαδικτυακό εμπόριο πανικού. Διότι όλα τούτα δεν εκφέρονταν μόνα τους, αλλά προβάλλονταν σαν αυτό που νομοτελειακώς μάς περίμενε «αν...». Αν, πριν αποφασίσουμε για την πολύτιμη ψήφο μας, δεν συνυπολογίζαμε τις επιθυμίες των «Φαϊνάνσιαλ Τάιμς», τις ορέξεις της «Μπιλντ», τις απαιτήσεις του «Φόκους» και τις λοιδορίες όλων όσοι αποτελούν τους πνευματικούς πατέρες τους ή τυγχάνουν εισαγωγείς και μεταφραστές των πολιτικών αντιλήψεών τους στα μέρη μας, που είναι ταπεινά, ορισμένοι ωστόσο τα θέλουν και ταπεινωμένα.\nΣαν γκρίζα λήμματα, στο ίδιο πάντοτε λεξικό, θα ορίζαμε όσα δεν υπόσχονται τον παράδεισο και δεν προαναγγέλλουν την κόλαση, αλλά υποτίθεται ότι καταγράφουν τα συμβαίνοντα με διαύγεια και σχεδόν επιστημονική αυστηρότητα. Ακούμε λοιπόν μονότονα, και σχεδόν απ’ όλες τις πλευρές, για «εξαπάτηση» του εκλογικού σώματος, για «λεηλασία συνειδήσεων», για «υπεξαίρεση ψήφων», για «παραπλανημένους πολίτες». Καμία αντίρρηση ότι ένα καλά επεξεργασμένο και συστηματικά προβαλλόμενο (από «έγκριτες γραφίδες», δικές μας και ξένες) σενάριο τρόμου (κακή ώρα σαν κι αυτό που δούλεψε και τον Μάιο και πολύ περισσότερο τον Ιούνιο), και να φοβίσει μπορεί και να νοθεύσει την εκλογική διάθεση αρκετών και να αλλοιώσει ώς ένα βαθμό το αποτέλεσμα.\nΗ αλλοίωση αυτή επιδεινώνεται από το πελατειακό μας σύστημα, που ακόμα καλά κρατεί, και το οποίο στηρίζει την αναπαραγωγή και τη διαιώνισή του ακριβώς στις φενακισμένες συνειδήσεις. Κι ωστόσο εδώ ακριβώς βρίσκεται και η ευθύνη των κομματικών σχηματισμών που καταγγέλλουν ότι οι φίλοι και οι οπαδοί τους (ή οι πολίτες εν γένει) «παραπλανούνται» ή «εκβιάζονται»: Πώς ακριβώς τους έχουν διαπαιδαγωγήσει στο πέρασμα του χρόνου, με ποιες αξίες και με ποια ιδανικά (η λέξη αυτή στο λεξικό μας βρίσκεται στον ειδικό κατάλογο των «απαρχ.», των «απαρχαιωμένων»). Αν δηλαδή οι πατροπαράδοτα αμοραλιστές θεωρούν τον λαό εκβιαστέο και εκφοβιστέο, μερίδιο ευθύνης, και μάλιστα μεγάλο, έχουν και όσοι, με τη ρηχή πολιτική τους θεωρία και την αντανακλαστική πολιτική τους δράση, τον έχουν καταστήσει εκφοβίσιμο και εκβιάσιμο. Και δεν πρόκειται βέβαια για πρόβλημα της γραμματικής.\nΑναρτήθηκε από Times News στις 4:58 π.μ.\nΕτικέτες Μπουκάλας Παντελής, Πολιτική


Παράξενες μέρες στην Ελλάδα: Από τη χαραμάδα μπαίνει φως\nΗ Μαίρη Κανάκη γεννήθηκε το 1975 και είναι μόνιμος εκπαιδευτικός Δευτεροβάθμιας Εκπαίδευσης. Σπούδασε Αγγλική Γλώσσα και Φιλολογία στο Εθνικό και Καποδιστριακό Πανεπιστήμιο Αθηνών και Mαster of Αrts στο UniversityofKentatCanterbury. Διηγήματά της έχουν βραβευτεί σε διαγωνισμούς και έχουν εκδοθεί σε συλλογές (Πανεπιστήμιο Αιγαίου, Όμιλος για την UNESCO Τεχνών, Λόγου & Επιστημών Ελλάδος, λογοτεχνικός ιστότοποςeyelands, ΛογοτεχνικόΠεριοδικό ΚΕΦΑΛΟΣ, Πετρίδειο Ίδρυμα, Ο Τόπος μου, Βιβλιόφιλοι Έδεσσας, Eλληνικός Πολιτιστικός Όμιλος Κυπρίων ΕΠΟΚ). Το 2017 κυκλοφόρησε το πρώτο της εφηβικό μυθιστόρημα «Όταν το καλοκαίρι συναντά το χειμώνα» (εκδόσεις «Το Δόντι») και πήρε τιμητικό έπαινο από το Πανεπιστήμιο Αιγαίου, στην κατηγορία «εφηβικό μυθιστόρημα». Το 2019 κυκλοφόρησε το δεύτερο εφηβικό της μυθιστόρημα «Ο Σήφης θέλει χώρο» (εκδόσεις «Το Δόντι»), το οποίο πήρε βραβείο στην κατηγορία Εφηβικό μυθιστόρημα από το Λογοτεχνικό Περιοδικό ΚΕΦΑΛΟΣ. Το εργαστήριό της «Η τέχνη του γράφειν: Παράδειγμα δημιουργικής γραφής» συμμετείχε στο 2ο Πανελλήνιο Συνέδριο «Εκπαίδευση και Πολιτισμός», Α/βάθμιας – Β/βάθμιας Εκπαίδευσης Κρήτης και το εργαστήριό ρητορικής για εφήβους «Ο Σήφης λέει…» παρουσιάστηκε στο 4ο Πανελλήνιο Συνέδριο «Εκπαίδευση στον 21ο αιώνα».Έχει κάνει παρουσιάσεις βιβλίων σε εκθέσεις, δημοτικές βιβλιοθήκες, σχολεία και φεστιβάλ βιβλίου σε όλη την Ελλάδα. Είναι μέλος του ΚYΚΛΟΥ ΠΑΙΔΙΚΟΥ ΒΙΒΛΙΟΥ ibby, διατηρεί σελίδα στο facebookμε τον τίτλο «Μαίρη Κανάκη, Συγγραφέας, Εκπαιδευτικός» και ήταν υπεύθυνη για τη διοργάνωση και τον συντονισμό του Φεστιβάλ Παιδικού και Εφηβικού Βιβλίου στις Λεύκες Πάρου «Λευκές αναγνώσεις» υπό την αιγίδα του Υπουργείου Πολιτισμού και του Κύκλου Παιδικού Βιβλίου και με χορηγούς επικοινωνίας την ΕΡΤ, το Διάστιχο, Bookia και τη Φωνή της Πάρου.\nΠροβολή όλων των ΚΑΝΑΚΗ, ΜΑΙΡΗ προϊόντων\nΟι παράξενες μέρες ξεκιίνησαν την εκδοτική τους δραστηριότητα για το 2021 με τη συλλογή διηγημάτων της Μαίρης Κανάκη «Από την χαραμάδα μπαίνει φως». Η συγγραφέας έχει διακριθεί πολλές φορές σε πανελλήνιους λογοτεχνικούς διαγωνισμούς αλλά και στους διαγωνισμούς του eyelands όπου είναι η συγγραφέας με τις περισσότερες συμμετοχές στις ετήσιες εκδόσεις των συλλογών. Ήταν καιρός να εκδοθεί το πρώτο της βιβλίο από τις Παράξενες Μέρες.


Μαξίμου: Διαψεύδει τη ρήξη - Newpost.gr\nΔευτέρα, 30 Μαρτίου 2015, 09:21\nΜαξίμου: Διαψεύδει τη ρήξη και την αποστολή στελεχών στις Βρυξέλλες\nΔημοσίευση 30 Μαρτίου 2015, 09:21\nΑνανεώθηκε 30 Μαρτίου 2015, 09:34 τουΝίκου Παναγιωτόπουλου ΣΧΕΤΙΚΑ ΑΡΘΡΑΕΠΙΣΤΡΟΦΗ ΣΤΟ ΑΡΘΡΟ\nΔιευκρινίσεις της κυβέρνησης για τη λίστα μεταρρυθμίσεων που εστάλη στις Βρυξέλλες\nΥΠΑΡΧΟΥΝ 3 ΑΡΘΡΑ ΠΕΡΙΣΣΟΤΕΡΑ Οι δανειστές δεν έχουν πειστεί και η κυβέρνηση εμφανίζεται αισιόδοξη ΥΠΑΡΧΟΥΝ 3 ΑΡΘΡΑ ΠΕΡΙΣΣΟΤΕΡΑ Μαξίμου: Απόλυτα προετοιμασμένη η ελληνική αντιπροσωπεία\nτουΝίκου Παναγιωτόπουλου Δεν υπάρχει καμία ρήξη μεταξύ των μελών της ελληνικής ομάδας διαπραγμάτευσης στις Βρυξέλλες αναφέρει κυβερνητική πηγή διαψεύδοντας σχετικά δημοσιεύματα που ήρθαν σήμερα στη δημοσιότητα.\nΣύμφωνα με τα δημοσιεύματα αυτά το κλίμα στις Βρυξέλλες φέρεται να είναι ιδιαίτερα βαρύ ακόμα και μεταξύ της ομάδας διαπραγμάτευσης και συγκεκριμένα μεταξύ του Γ. Χουλιαράκη και της Ελενας Παναρίτη, η οποία είναι και η πιο στενή συνεργάτιδα του υπουργού Οικονομικών Γιάνη Βαρουφάκη. Μάλιστα τα δημοσιεύματα θέλουν τον πρωθυπουργό Αλέξη Τσίπρα να έστειλε, για τον λόγο αυτό, εσπευσμένα στις Βρυξέλλες δύο στενούς του συνεργάτες. Ωστόσο στενός συνεργάτης του πρωθυπουργού διαψεύδει στο newpost τόσο τα περί ρήξης όσο και την αποστολή στελεχών στις Βρυξέλλες.\nΌπως χαρακτηριστικά σημείωσε «οι διαπραγματεύσεις συνεχίζονται κανονικά και μέσα σε παραγωγικό κλίμα».\nΣτον Άρειο Πάγο η Γεννηματά για την διαμάχη με την εφημερίδα «Documento»


ΟΒΡΙΟΚΑΣΤΡΟ ΚΕΡΑΤΕΑΣ: ΣΥΝΕΛΕΥΣΗ ΜΠΛΟΚΟΥ 13/11/2011 - ΕΝΗΜΕΡΩΣΗ\nΣΥΝΕΛΕΥΣΗ ΜΠΛΟΚΟΥ 13/11/2011 - ΕΝΗΜΕΡΩΣΗ\nΑΠΟΦΑΣΕΙΣ ΣΥΝΕΛΕΥΣΗΣ ΚΑΤΟΙΚΩΝ ΚΕΡΑΤΕΑΣ ΣΤΙΣ 13/11/2011\nΚατά την 2η συνέλευση της Συντονιστικής Επιτροπής Κατοίκων που πραγματοποιήθηκε την Κυριακή 13 Νοεμβρίου 2011 στο «ΑΠΑΡΤΟ ΚΑΣΤΡΟ» συζητήθηκαν τα παρακάτω θέματα:\nΣυμμετοχή των κατοίκων στην πορεία του Πολυτεχνείου την Πέμπτη 17 Νοεμβρίου 2011.\nΕκδηλώσεις για την επέτειο (11.12.2010) της αντίστασης στην εισβολή των ΜΑΤ στο Οβριόκαστρο.\nΜετά από συζήτηση πάρθηκαν οι παρακάτω αποφάσεις:\nΟι κάτοικοι της Κερατέας και της Λαυρεωτικής με τη Συντονιστική Επιτροπή Αγώνα να συμμετέχουν στην πορεία του Πολυτεχνείου ως οργανωμένο ανεξάρτητο μπλοκ. Λεπτομέρειες θα ανακοινωθούν τις επόμενες ημέρες.\nΗ επέτειος της 11ης Δεκεμβρίου να υλοποιηθεί σε ένα διήμερο εκδηλώσεων που θα γίνουν το Σάββατο 10 και Κυριακή 11 Δεκεμβρίου 2011. Οι εκδηλώσεις της Κυριακής 11 Δεκεμβρίου θα γίνουν στο «ΑΠΑΡΤΟ ΚΑΣΤΡΟ» και στο ΟΒΡΙΟΚΑΣΤΡΟ. Κατατέθηκαν πολλές προτάσεις οι οποίες συγκεντρώθηκαν από την εθελοντική επιτροπή που έχει συσταθεί για τη υλοποίηση της επετείου. Προτάσεις θα συζητηθούν και την επόμενη Κυριακή 20 Νοεμβρίου.\nΣημειώνεται ότι το «ΑΠΑΡΤΟ ΚΑΣΤΡΟ» στο μπλόκο Κερατέας λειτουργεί κάθε Κυριακή στις 11 το πρωί όπου και πραγματοποιείται συνέλευση της Συντονιστικής Επιτροπής Κατοίκων με διάφορα θέματα.\nσυνέλευση μπλόκου Κυριακή 13.11.2011\nΑναρτήθηκε από Ovriocastro Kerateas στις 8:26 μ.μ.


Η καρδιά του βασιλιά - Εκδόσεις Καλέντη - Βιβλία με λόγο\nΗ ΜΑΡΙΒΙΤΑ ΓΡΑΜΜΑΤΙΚΑΚΗ γεννήθηκε στα Χανιά. Έχει σπουδάσει Βιόλα με υποτροφία στο Ωδείο Αθηνών στην τάξη της Ισμήνης Κάρτερ, απ' όπου πήρε το δίπλωμά της το 1986 με άριστα παμψηφεί και πρώτο βραβείο. Το 1983 διορίστηκε στην ορχήστρα του Γ΄ Προγράμματος της ΕΡΤ. Το 1993 έγινε μόνιμη μουσικός στην Ορχήστρα της Λυρικής σκηνής. Διδάσκει στο Αττικό Ωδείο. Παράλληλα με τη μουσική της πορεία, ασχολήθηκε από το 1983 μέχρι το 1990 με την έρευνα και τη συγγραφή κειμένων παιδικών εκπομπών για την Ελληνική Τηλεόραση δίπλα στη Φραγκίσκη Καρόρη και έκανε επίσης την παρουσίαση της εκπομπής «Ο κόσμος της Μουσικής». Έχει γράψει τα εξής παραμύθια για παιδιά: «Το νησί της Αρμονίας» (εκδ. Success Dynamics), «Ο Ζητιάνος και η χρυσή κλειδαρότρυπα» (εκδ. Διάπλαση), «Το μπλε κοχύλι» (εκδ. Καλέντη), «Το αστέρι του γίγαντα» (εκδ. Καλέντη) και το «Μαγικό βιολί» (εκδ. Καλέντη), το οποίο παρουσιάστηκε ως θεατρικό-μουσικό έργο για παιδιά τον Μάιο του 2011 στη Λυρική Σκηνή και συνάντησε μεγάλη επιτυχία. Έχει ολοκληρώσει τέσσερις κύκλους σεμιναρίων δημιουργικής γραφής στο ΕΚΕΒΙ για παραμύθι, διήγημα και θέατρο. Τον Οκτώβριο του 2010 δημιούργησε το βιωματικό εργαστήρι παραμυθιού «Παραμύθι ν' αρχινήσει» και διδάσκει σε μαθητές δημοτικού, αλλά και σε εκπαιδευτικούς την τέχνη του παραμυθιού και της μουσικής ως μέσο θεραπείας, επικοινωνίας και δημιουργίας.\nΗ ΚΑΤΕΡΙΝΑ ΒΕΡΟΥΤΣΟΥ γεννήθηκε στην Πάτρα. Μεγάλωσε στη Β. Αμερική και σπούδασε ζωγραφική στο Concordia University of Montreal.\nΕργάζεται ως εικονογράφος παιδικών βιβλίων και έχει στο ενεργητικό της περισσότερους από 150 τίτλους εκπαιδευτικών και λογοτεχνικών βιβλίων.\nΕίναι κάτοχος του Κρατικού Βραβείου Εικονογράφησης 2009, για το βιβλίο «Νεράιδα στο έλατο». Έχει, επίσης, βραβευτεί από τον Κύκλο του Παιδικού και Εφηβικού Βιβλίου, το 2010 για την εικονογράφηση του βιβλίου «Το ταλέντο του ήλιου» και το 2014 για το βιβλίο «Είναι κάτι που μένει».\nΟ ΝΙΚΟΣ ΞΑΝΘΟΥΛΗΣ είναι συνθέτης, Καλλιτεχνικός Διευθυντής των Μουσικών Συνόλων της ΝΕΡΙΤ, Διδάκτωρ της Μουσικής Ακαδημίας της Σόφιας, καθηγητής τρομπέτας και Ανωτέρων Θεωρητικών στο Ωδείο Αθηνών. Έχει συμμετάσχει ως σολίστ με πολλές ορχήστρες στην Ελλάδα και στο εξωτερικό. Έχει γράψει μουσική για το θέατρο («Ισμήνη», 2002, και «Ιλιάδα», 2008, με την Ασπασία Παπαθανασίου και «Ευμενίδες» με την Άννα Συνοδινού – Φεστιβάλ Επιδαύρου, 2004), ενώ έχει μεταφράσει αρχαίους Έλληνες μουσικοθεωρητικούς συγγραφείς (Κλεωνίδη, Αριστόξενο, Ανώνυμο Bellermann, εκδ. ΔΑΙΔΑΛΟΣ-ΖΑΧΑΡΟΠΟΥΛΟΣ). Υπήρξε Διευθυντής του Δημοτικού Ωδείου Καλαμάτας από το 1996 έως το 2003 και από το 2004 του Δημοτικού Ωδείου Πειραιά. Είναι καθηγητής-σύμβουλος στο Ελληνικό Ανοιχτό Πανεπιστήμιο από το 2004. Από το 2006 είναι επιστημονικός συνεργάτης της Ακαδημίας Αθηνών. Από το 2009 έως το 2012 ήταν Υπεύθυνος των Εκπαιδευτικών Προγραμμάτων της Εθνικής Λυρικής Σκηνής. Έχει εκδώσει πέντε προσωπικούς δίσκους και έχει συμμετάσχει σε τέσσερις συλλογικούς. Έχει μελοποιήσει παλαιότερους και σύγχρονους Έλληνες ποιητές παρουσιάζοντας τη δουλειά του στην Ελλάδα και στο εξωτερικό.


Newsorama: Να πως γίνεται η "σεισάχθεια" στο άψε-σβήσε και για τερατώδη δάνεια\nΝα πως γίνεται η "σεισάχθεια" στο άψε-σβήσε και για τερατώδη δάνεια\n29 Μαρτίου, 2013 - Νέα, Πολιτική\nNewsorama > Νέα > Να πως γίνεται η "σεισάχθεια" στο άψε-σβήσε και για τερατώδη δάνεια\nΜΟΝΟ ΓΙΑ ΤΟΝ ΚΟΣΜΑΚΗ ΔΕΝ ΥΠΑΡΧΕΙ ΑΣΠΡΗ ΜΕΡΑ – ΚΑΙ ΟΛΑ ΕΙΝΑΙ…ΔΥΣΚΟΛΑ – ΞΕΦΤΙΛΕΣ ΚΟΠΡΙΤΕΣ…\nΣτην αποκάλυψη ότι οι κυπριακές τράπεζες διέγραφαν αφειδώς δάνεια που είχαν λάβει πολιτικοί από τα τρία μεγάλα κόμματα (εκτός ΕΔΕΚ και Οικολόγων), συγγενικά τους πρόσωπα -μέσω εταιριών-, καθώς και στελέχη της δημόσιας διοίκησης αποκαλύπτει σήμερα η εφημερίδα Έθνος.\nΣύμφωνα με το ρεπορτάζ, οι λίστες των ονομάτων βρίσκονται στα χέρια των μελών της Επιτροπής Θεσμών της κυπριακής Βουλής.\nH εφημερίδα σημειώνει ότι έχει στην κατοχή της τις λίστες με τα ονόματα όλων όσων τα δάνεια έχουν διαγραφεί από τις κυπριακές τράπεζες και δημοσιεύει στοιχεία για αυτούς, «φωτογραφίζοντάς» τους.\nΜεταξύ εκείνων που έτυχαν ειδικής μεταχείρισης από τις κυπριακές τράπεζες είναι πολιτικοί και στελέχη κομμάτων, εταιρίες συμφερόντων συγγενικών προσώπων πολιτικών, συγγενικά πρόσωπα μελών του ΔΣ τράπεζας, στελέχη της δημόσιας διοίκησης και της τοπικής αυτοδιοίκησης.\nΤο ύψος των δανείων που χαρίστηκαν είναι από δεκάδες έως εκατοντάδες χιλιάδες ευρώ για κάθε έναν από τους εμπλεκόμενους.\nΣτην κορυφή της λίστας είναι η περίπτωση διαγραφής του συνόλου του δανείου ύψους 2.813.000 ευρώ, μια άλλη περίπτωση διαγραφής 1.285.000 ευρώ, ενώ έχει προβλεφθεί και διαγραφή δανείου ύψους 5,8 εκατ. δολαρίων για το… 2014.\nΣύμφωνα με τη λίστα που δημοσιεύει η εφημερίδα, δάνεια χάριζαν και οι τρεις μεγαλύτερες κυπριακές τράπεζες, δηλαδή η Τράπεζα Κύπρου, η Λαϊκή Τράπεζα και η Ελληνική Τράπεζα.\n**Τρεις πρώην δικαστές, αναγνωρισμένοι για το κύρος και το ήθος τους, θα αναλάβουν, με απόφαση του Υπουργικού Συμβουλίου που θα συνεδριάσει το πρωί της Πέμπτης, να αποδώσουν ευθύνες για την κατάσταση του τραπεζικού συστήματος της Κύπρου και της οικονομίας γενικότερα, με διευρυμένους όρους εντολής.\nΠρόεδρος της Ερευνητικής Επιτροπής, σύμφωνα με πληροφορίες, θα είναι ο πρώην πρόεδρος του Ανωτάτου Δικαστηρίου και πρώην μέλος του Διεθνούς Δικαστηρίου της Χάγης Γεώργιος Πικής και πάρεδροι οι πρώην δικαστές του Ανωτάτου Δικαστηρίου, Παναγιώτης Καλλής (είχε ετοιμάσει το πόρισμα για την αεροπορική τραγωδία με την συντριβή του αεροσκάφους της εταιρείας « Ήλιος») και Γιαννάκης Κωνσταντινίδης.\nΗ έρευνα θα καλύψει μια σειρά από εμπλεκόμενα πρόσωπα τόσο σε τράπεζες όσο και αλλού. Συγκεκριμένα, θα αναζητηθούν ευθύνες ποινικές, πολιτικές ή και πειθαρχικές για αξιωματούχους τραπεζών, υπαλλήλους του κρατικού τομέα (ΥΠΟΙΚ κυρίως), μέλη της Κεντρικής Τράπεζας.\n** Τον διορισμό ερευνητικής επιτροπής για την κατάσταση, στην οποία περιήλθε το τραπεζικό σύστημα και γενικά η οικονομία της Κύπρου, αποφάσισε την Πέμπτη το κυπριακό υπουργικό συμβούλιο.\nΌπως ανακοίνωσε ο υφυπουργός Προεδρίας, Κωνσταντίνος Πετρίδης, η επιτροπή αποτελείται από τρεις καταξιωμένους δικαστικούς. Πρόεδρος είναι ο Γεώργιος Πικής και μέλη οι Παναγιώτης Καλλής και Γιαννάκης Κωνσταντινίδης.\nTags: Eurogroup, Αποκαλύψεις, Βουλή, Δημοκρατία, διαχείριση, ευρώ, κόμματα, κράτος, κυβέρνηση, Κύπρο, οικονομία, πολιτικοί, πώληση, σήμερα, σύμβαση, σχέδιο, τράπεζα\nΗ ΑΕΚ τσεκάρει δύο εξτρέμ


ΛΑΣ: «Τι θα κάνει η Δημοτική Αρχή Χίου και τι λένε οι πρόθυμοι υποψήφιοι δήμαρχοι στο νησί;» | politischios.gr\nΛΑΣ: «Τι θα κάνει η Δημοτική Αρχή Χίου και τι λένε οι πρόθυμοι υποψήφιοι δήμαρχοι στο νησί;»\n«Η πρόσφατη δημοσίευση σε ΦΕΚ της απόφασης της Κυβέρνησης, που εξαναγκάζει Δήμους και Περιφέρειες να καταθέσουν στην Τράπεζα της Ελλάδας τα όποια ταμειακά διαθέσιμα τους, δεν ξαφνιάζει κανέναν. Ήταν άλλωστε από τις πρώτες νομοθετικές πράξεις της κυβέρνησης ΣΥΡΙΖΑ – ΑΝΕΛ, όταν ακόμη λεοντάριζε με τους λεγόμενους "δανειστές" και έσχιζε ακόμη τα μνημόνια.\nΣήμερα πια, και αφού οι "δανειστές" εν μία νυκτί μετατράπηκαν σε "θεσμούς της χώρας”, προχωράει ακάθεκτη, εκβιάζοντας τους Δήμους να συμμορφωθούν. Σε διαφορετική περίπτωση απειλεί με την περικοπή της κρατικής χρηματοδότησης (ΚΑΠ). Στην πραγματικότητα ζητά να συνεισφέρουν οι Δήμοι, εκτός από το ματωμένο πλεόνασμα και στο μαξιλάρι ασφάλειας που χρειάζονται οι επιχειρηματικοί όμιλοι στην χώρα, ώστε να διασφαλίσουν φτηνότερο δανεισμό στις μπίζνες που ετοιμάζουν .\nΕίναι γνωστό σε όλους και πρωτίστως στην κυβέρνηση, ότι τα όποια ταμειακά διαθέσιμα στους Δήμους είναι ανύπαρκτα και όπου αυτά καταγράφονται τα πληρώνουν κατά αποκλειστικότητα τα λαϊκά νοικοκυριά, με βάση τις αντιδραστικές ανατροπές που κλιμακώνει στους Δήμους χέρι –χέρι, αντάμα με την ΝΔ , το ΚΙΝΑΛ και τα άλλα κόμματα του ευρωμονόδρομου. Γι’ αυτό και είναι ακόμη μεγαλύτερη η πρόκληση της Κυβέρνησης, τα φληναφήματα της περί μεγαλύτερων επιτοκίων δεν παραπλανούν κανέναν. Η αγορά των ομόλογων και των repos ούτε και αυτήν την ελάχιστη χρηματοδότηση των Δήμων διασφαλίζει ούτε πολύ περισσότερο τις ανάγκες των εργαζόμενων και του λάου μας που θα έπρεπε να υπηρετεί η πλήρης από το κράτος χρηματοδότηση των Δήμων.\nΗ Λαϊκή Συσπείρωση καλεί τους εργαζόμενους, το λαό μπροστά και στις δημοτικές εκλογές να δώσουν την δική τους απάντηση στην κλιμακούμενη αντιλαϊκή πολιτική της κυβέρνησης. Να ενισχύσουν το ρεύμα της Λαϊκής Αντιπολίτευσης απέναντι σε κυβέρνηση, ΕΕ με τα ψηφοδέλτια της "Λαϊκής Συσπείρωσης" σε όλη τη χώρα».\nΗ Λαϊκή Συσπείρωση Δήμου Χίου ζητάει από τους πολίτες να τους γυρίσουμε πίσω τις εντολές τους· αν τολμούν, ας κόψουν τη χρηματοδότηση.


Άναψε η «φλόγα» στο οικόπεδο 12 της κυπριακής ΑΟΖ - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 5 Σεπτεμβρίου 2013, 12:37 / Ανανεώθηκε 5 Σεπτεμβρίου 2013, 12:41 Άναψε η «φλόγα» στο οικόπεδο 12 της κυπριακής ΑΟΖ\nΙστορική χαρακτηρίζεται η σημερινή ημέρα, καθώς η πρώτη δοκιμαστική παραγωγή φυσικού αερίου, διαδικασία γνωστή ως «άναμμα της φλόγας», έγινε πραγματικότητα.\nΜύθος που καταρρίπτεται το χρώμα της φλόγας\nΣύμφωνα με τη Noble, αρχικά το χρώμα θα είναι πορτοκαλοκίτρινο λόγω και της μεγάλης πίεσης του φυσικού αερίου που έρχεται στην επιφάνεια. Το πολυσυζητημένο τεστ στην πλατφόρμα της Noble στο οικόπεδο 12, το οποίο θα καταδειξει την πυκνότητα και η ποιότητα του κοιτάσματος Φυσικού Αερίου, θα διαρκέσει για πέντε περίπου ημέρες,\nΑπό τις μετρήσεις που θα γίνουν, θα είναι δυνατό να γνωρίζουμε τόσο τη ροή όσο και την πίεση του ΦΑ, γεγονός που θα μας επιτρέψει να υπολογίσουμε την ποσότητα, στο τέλος της διαδικασίας.\nΣύμφωνα με τον Υπουργό Ενέργειας, Γιώργο Λακκοτρύπη, το άναμμα είναι συμβολικό, αφού για πρώτη φορά κυπριακό φυσικό αέριο βγαίνει στην επιφάνεια. Από τη δοκιμασία παραγωγής, διευκρίνισε, δε θα καθοριστεί η ποσότητα, αλλά η πίεση και η ποιότητα του κοιτάσματος.\nΟ Πρόεδρος της ΚΡΕΤΥΚ, Χαράλαμπος Έλληνας, δήλωσε, εξάλλου, ότι πρόκειται για ένα πολύ συγκεκριμένο τεστ, το οποίο θα μας επιτρέψει να μετρήσουμε με αρκετή ακρίβεια την πίεση και την ποιότητα του κοιτάσματος.\nΣυγκεκριμένα, είπε, θα τρυπηθούν κάποια σημεία του κοιτάσματος, επιτρέποντας στο φυσικό αέριο να βγει στην επιφάνεια. Από το χρώμα της φλόγας θα διαφανεί η ποσότητα του μεθανίου.\nΦλερτάρει με το φυσικό αέριο ο Ντερβίς Έρογλου\nΣτα «δικαιώματα των Τ/κ στο φυσικό αέριο» αναφέρθηκε ο κατοχικός ηγέτης, Ντερβίς Έρογλου. Ενόψει της επανέναρξης των συνομιλιών για το Κυπριακό, τον προσεχή Οκτώβριο, ο κατοχικός ηγέτης είπε ότι κατά τις διαπραγματεύσεις θα συζητηθούν και τα θέματα των φυσικών πόρων. Αναφερόμενος στην ανάγκη να επιδεικνύεται ευαισθησία στα θέματα ενέργειας, ο Ντερβίς Έρογλου είπε ότι οι περισσότεροι πόλεμοι στη Μέση Ανατολή έγιναν για το πετρέλαιο και ευχήθηκε να μην υπάρξει κάτι αντίστοιχο και στην Κύπρο.


ΚΟΥΦΩΜΑΤΑ ΑΛΟΥΜΙΝΙΟΥ ΠΕΤΡΑΛΩΝΑ: Αν επιθυμείτε ξύλινα ή συνθετικά κουφώματα αλουμινίου Πετράλωνα ή αντικατάσταση κουφωμάτων PVC ΕΣΠΑ καλέστε μας!\nΚΟΥΦΩΜΑΤΑ ΑΛΟΥΜΙΝΙΟΥ ΠΕΤΡΑΛΩΝΑ: Αν επιθυμείτε ξύλινα ή συνθετικά κουφώματα αλουμινίου Πετράλωνα πάρτε οικονομική προσφορά 24h και φθηνά και 100%.\nΑλουμίνια Πετράλωνα ή Αλουμινάδες στα Πετράλωνα\nΚουφώματα Παπαβασιλείου Πετράλωνα σε τιμές ασυναγώνιστες!\nΣυνθετικά κουφώματα Πετράλωνα ιδιαίτερης ποιότητας και αντοχής\nΣυνθετικά κουφώματα Πετράλωνα Παπαβασιλείου σε τιμές όνειρο\nΞύλινα κουφώματα Πετράλωνα Παπαβασιλείου σε τιμές όνειρο\nΠοιες παγίδες κρύβονται σε μία τοποθέτηση κουφωμάτων στα Πετράλωνα και όχι μόνο;\nΕταιρείες κουφωμάτων αλουμινίου στα Πετράλωνα αλλά και γενικότερα σε όλη την Ελλάδα χωρίς έδρα επιχείρισης.\nΑλουμινάδες Πετράλωνα, Αλουμίνια\nΑν σκοπός σας είναι φθηνά Αλουμίνια στα Πετράλωνα και οικονομικοί Αλουμινάδες στα Πετράλωνα τότε μάλλον έχετε οίκημα για εκμετάλλευση.\nΦροντίστε να έχετε βάλει πολιτικό μηχανικό ή σοβαρό γραφείο ανακαινίσεων για ανακαίνιση σπιτιών στα Πετράλωνα!\nΑν θέλετε να ξεμπερδέψετε "μία κι έξω" καλό είναι να κάνετε μία έρευνα αγοράς. Συμβουλές για μία επιτυχημένη απόφαση για αγορά κουφωμάτων στα Πετράλωνα αλλά το ίδιο ισχύει για όλη την Ελλάδα:\nΗ εταιρεία κουφωμάτων Παπαβασιλείου δίνει άλλο τόνο σε κάθε οικοδομική κατασκευή και στα Πετράλωνα και τη μετατρέπει σε έργο τέχνης!\nΣτην επιλογή εταιρείας κουφωμάτων Πετράλωνα οι κίνδυνοι στην προσπάθεια ανεύρεσης της πιο αποδοτικής αλλά και συμφέρουσας λύσης δεν είναι λίγοι.\nΤα Ξύλινα κουφώματα της εταιρείας κουφωμάτων Παπαβασιλείου με πελάτες και στα Πετράλωνα έχουν κάποια χαρακτηριστικά, που τα κάνουν ιδιαίτερα ανταγωνιστικά. Ανεβάζουν όλους τους ενεργειακούς δείκτες, ώστε μετά την τοποθέτησή τους να έχουμε μία ενεργειακά αναβαθμισμένη οικία.\nCOPYRIGHT © 2022 SEO Experts Greece by Medusa WdT Group. Πληροφορίες για: ΚΟΥΦΩΜΑΤΑ ΑΛΟΥΜΙΝΙΟΥ ΠΕΤΡΑΛΩΝΑ


Τζανετόπουλος: «Αν είμαστε αυτοί που πρέπει θα κερδίσουμε» - liveefootball\nHome Sports news Τζανετόπουλος: «Αν είμαστε αυτοί που πρέπει θα κερδίσουμε»\nΤζανετόπουλος: «Αν είμαστε αυτοί που πρέπει θα κερδίσουμε»\nΟ Ανταμ Τζανετόπουλος που τα πήγε εξαιρετικά στο Μιλάνο, πρόσθεσε άλλη μία καλή εμφάνιση στο ενεργητικό του κόντρα στον Απόλλωνα Λάρισας και κερδίζει επιπλέον πόντους με τις εμφανίσεις του. Μιλώντας στην κάμερα της Nova, αναφέρθηκε για το πως είναι να παίζεις τη μία στο «Σαν Σίρο» και την άλλη στο «Αλκαζάρ», ενώ σχολίασε και το επικείμενο ματς στη Νέα Σμύρνη με τον Πανιώνιο. Αναλυτικά:\nΠως έχει εισπράξει όλο αυτό που έχει συμβεί με τα καριέρα του και όλες αυτές τις διακυμάνσεις;\n«Χρειάζεται γερό στομάχι το ποδόσφαιρο. Από τα χαμηλά να φτάσει ψηλά και το αντίθετο. Προσπαθώ να παίρνω δύναμη από τα καλά και να μην επαναλαμβάνω τα ίδια λάθη».\nΤζανετόπουλος: «Αν είμαστε αυτοί που πρέπει θα κερδίσουμε» Reviewed by News Greece on Οκτωβρίου 27, 2017 Rating: 5


Το πρόβλημα του Χάντερ και η μεγάλη επιστροφή! - ebasket.gr\nΚεντρική Διεθνή Ευρωλίγκα Το πρόβλημα του Χάντερ και η μεγάλη επιστροφή!\nΔημοσίευση στις 10/11 10:26\nΗ Μακάμπι Τελ Αβίβ προετοιμάζεται για το εντός έδρας παιχνίδι με τη Ζαλγκίρις (12/11, 21:05), με τον Γιάννη Σφαιρόπουλου να μην έχει λογικά στη διάθεση του για τον αγώνα με τους Λιθουανούς τον Οθέλο Χάντερ.\nΟ 34χρονος σέντερ είχε δεχθεί ένα χτύπημα στο κεφάλι στο παιχνίδι με την Αναντολού Εφές και αυτό του προκάλεσε ζαλάδες, από τις οποίες ακόμα υποφέρει, με αποτέλεσμα να έχει χάσει τις τελευταίες προπονήσεις και να είναι εξαιρετικός αμφίβολος για το ματς με τη Ζαλγκίρις.\nΣτη Μακάμπι υπάρχουν, πάντως, κι ευχάριστα νέα. Ο Όμρι Κάσπι τις επόμενες μέρες θα μπει σε φουλ πρόγραμμα προπόνησης και εκτιμάται πως μέχρι το τέλος του μήνα ή το αργότερο στις αρχές του επόμενου θα τεθεί στην διάθεση του Γιάννη Σφαιρόπουλου.\nΟ 32χρονος φόργουορντ είναι εκτός μάχης από το Νοέμβριο του 2019, αλλά πλέον είναι υγιής. Τον Δεκέμβριο θα επιστρέψουν στη δράση ακόμα οι Γιοβέλ Ζούσμαν και Τζον Ντιμπαρτολομέο.\nΠροηγούμενο Το εξωφρενικό συμβόλαιο που θα υπογράψει ο Γιάννης Αντετοκούνμπο (pic)\nΕπόμενο Μόνος στο σπίτι, αλά ελληνικά, με τον Σκουρτόπουλο


iPhone 4S, Siri & Jailbreak - Ελλάδα - iPhonehellas.gr\niPhone 4S, Siri & Jailbreak\nΑπό nsxbass , 29/10/2011 19:12\nΔημοσίευση 29/10/2011 - 19:12\nΟ SomniusX, που έχει την πολύ γνωστό site hellasproject.com , με ιδιαίτερη προσφορά στην iphone και mac κοινότητα έκατσε και έγραψε ένα πάρα πολύ εύστοχο άρθρο για όλα όσα ακούγονται τελευταία.\nΑξίζει να αφιερώσετε 5 λεπτά από τον χρόνο σας να το διαβάσετε. Ίσως σας λυθούν κάποιες απορίες. (Το έβαλα στο "Ελλάδα". Αν πρέπει να πάει σε άλλο section κανένα πρόβλημα).\n"Ήθελα καιρό τώρα να γράψω για πολλά για θέματα που τρέχουν και ναι να τα πω και λίγο έξω από τα δόντια.\nΗ «μαμά» Apple μας έδωσε το νέο δημιούργημα της το iPhone 4S που αν και βρακί δεν έχουμε να βάλουμε τρέξαμε ή και θα τρέξουμε να καταφέρουμε να το κάνουμε δικό μας.\nΝταξ’ δεν λέω, είναι καλό πιο γρήγορο, με έξτρα γραφικά και φοβερή κάμερα στο σώμα του iPhone 4, που δεν είναι και κανένα χοντρό κινητό..\nΈνα από τα έξτρα που έχει είναι ο «Ταπεινός Βοηθός Siri» ένα σύστημα τεχνητής νοημοσύνης που ότι του λες προσπαθεί με επικοινωνία με τους apple servers και τον έξω κόσμο να σου απαντήσει και να σου δώσει αποτελέσματα, όπως και αν του πεις τίποτα περίεργο να έχει και θράσος.\nΩραία θα μου πεις τώρα, τα έχει ακούσει μέχρι και η γιαγιά μου αυτά, που θες να καταλήξεις βρε αδερφέ..;; θα φτάσω και εκεί.\nΜέρες τώρα υπάρχουν «αποδείξεις» από χρήστες στο Twitter ότι έχουν καταφέρει να περάσουν (port) το Siri και όλες του τις λειτουργίες σε iPhone 4, και πιο μετά σε iPad & iPod Touch.. ισχυρίζονται πως λειτουργεί άψογα «σε αυτούς» και μάλιστα έχουν και προσωπικούς beta testers γνωστούς στην iDevice κοινότητα που το επιβεβαιώνουν. Στο FAQ τους αναφέρουν ότι δεν έχουν ακόμα τελειώσει με την επικοινωνία με τους Apple Servers γιατί χρειάζεται 4S αλλιώς δεν απαντάνε. Μετά λένε ότι θα δημιουργηθεί μια υπηρεσία απο αυτούς σε δικούς τους server ως man-in-the-middle και ότι θα πρέπει να πληρώνουμε προφανώς κάθε μήνα, γιατί αναφέρουν την λέξη συνδρομή, και αλλά σχετικά. Ως τώρα το μόνο κατα την γνώμη μου που έχουν καταφέρει, και ας βγω λάθος έτσι, είναι να δημιουργήσουν ντόρο γύρω απο στο το θέμα και στην ουσία να έλκουν «θύματα» που αρέσκονται σε φωτό και βίντεο για να ακουμπήσουν τις «ευγενικές τους δωρεές».\nΣτην προσπάθεια μου να επικοινωνήσω μαζί τους μιας και το συζητάνε ανοιχτά και σχολιάζουν κλπ, έλαβα το «βουβό ακουστικό», διότι προφανώς ρωτούσα κάτι που δεν τους συμφέρει να απαντήσουν ;; Το μόνο που τόνισα είναι ότι υπάρχουν υπέρ-αρκετά bsd/Linux εργαλεία στο iPhone μέσω Cydia που μπορούν άνετα να κάνουν packet snif, και αλλαγή τους ώστε τα headers ή ότι άλλο να πηγαίνουν ως 4S, έναν απλό δηλαδή daemon και μπορεί έναν proxy.. Και στην τελική μερικά UI Elements έφεραν πέρα, δεν είναι κάτι που δεν γίνεται! Και ο Sherif Hasim το ίδιο έκανε με το iPad 1 3G που μας μετέφερε ότι έχει σχέση με Phone app & Message app, έκανε τις απαραίτητες συνδέσεις με το baseband και αλλα και έχουν μερικοί κανονικό iPad τηλέφωνο!\nΤίποτα όμως δεν κατάφερα.. αυτοί εκεί, σύνδεση με το 3ο αυτάκι!\nΧθες (28-10-11) μέρα κυκλοφορίας του 4S σε περισσότερες χώρες, πετάγεται ο γνωστός MuscleNerd και λέει «μάγκες, I can haz jailbreak» και μας δίνει φωτό.. απο το iSSH ότι μπήκε σε ένα 4S ssh session. Οκ, δεν λέω ότι δεν υπάρχει jailbreak, υπάρχει αλλα όχι έτσι.\nΔηλαδή απο την πρώτη μέρα που υπήρχε γιατι δεν μας είπε τίποτα.. Πως το λέω έτσι αυτό..;\nΓια να βρεθεί ένα exploit το μόνο που χρειάζεται είναι ένα λάθος στο firmware, ένα memory allocation που δεν έχει αδειάσει και σκάει, ένα bug γενικά κάποιας μορφής ή δυνατότητα παρεμβολής της μνήμη που θα ή έχει δεσμευθεί!\nΆρα.. θυμάστε «day 1″ της κυκλοφορίας του iOS 5…; Ωραία, θα θυμάστε σίγουρα και το «κολπάκι» που τοποθετεί το NewsStand (αλλιώς «κιόσκι» [μπλιαχ]) σε φάκελο. Δεν ήταν δύσκολο, απλά έπρεπε να είναι οι χρόνοι σωστοί. Αν το έχετε δοκιμάσει τότε θα έχετε προσέξει ότι το News Stand «δεν» τρέχει μέσα απο φάκελο που έχουμε κάνει με τέτοιο τροπο, και σκάει το SpringBoard, ξανά λέω.. «σκάει» το SpringBoard! Δηλαδή κάποιος με το debug cable με την μια βλέπει το σημείο της μνήμης που συμβαίνει το σκάσιμο, παιρνάει ένα jump και τσακ root access! Ναι! Αυτό μπορεί «ανετότατα» να είναι ένα User Land Jailbreak στυλ Jailbreakme.com !!!\nΤο Jailbreak λοιπόν του 4S το έχουν αν όχι με αυτό τον τρόπο, είναι σίγουρο και με άλλον.. απο την «1η μέρα» απλά άφησαν να περάσει καιρός και η «κρίση» που πιάνει μερικούς (σαν εμένα) και ρωτάνε συνέχεια.. Να δει ο κόσμος τι νέο προσφέρει το iOS 5, να ηρεμήσουν πριν αρχίσουν πάλι με Jailbreak κλπ!\nΕπίσης, «δεν» υπάρχει un-tethered jailbreak για το iOS 5. Υπάρχει Semi-tethered boot απο τον BigBoss αλλα δεν λειτουργεί σε συσκευές που έχουν AppSync. Ακούγεται ότι λειτουργεί αλλα δεν είναι αλήθεια και κάποια repositories εκτός του BigBoss έχουν βγάλει (κακώς) τα restrictions.. και δεν λειτουργεί έτσι και αλλιώς. Πρέπει να βγάλει ο Saurik μια νέα έκδοση του MobileSubstrate για να βγει αναβάθμιση του νέου AppSync που θα είναι πάνω απο το substrate και δεν θα αλλάζει hard files. Μετά θα ενημερώσει το hackulo και ο BigBoss τα εκάστοτε αρχεία τους για ολοκληρωμένο semi-tethered με AppSync!\nΓια να κλείσω αυτό το μακροσκελές άρθρο, πρέπει εμείς οι των iDevice lovers να έχουμε μια πιο συγκεκριμένη προσέγγιση σε πράγματα που μας φέρνουν κάποιοι στο πιάτο. Δεν είναι λίγοι «δικοί» μας εκει έξω που έχουν πέσει θύματα απο σελίδες που υπόσχονται un-tethered jailbreak με κάποιο αντίτιμο.. ΔΕΝ ΥΠΑΡΧΕΙ un-tethered jailbreak λέμε, βάλτε το καλά στο μυαλό σας. Και οι γνωστές ομάδες που ασχολούνται με το θέμα «δεν» πουλάνε Software και το δίνουν δωρεάν, (βλέπε redsn0w, pwnage tool, κλπ).\nΑυτά τα «λίγα» φίλοι μου.. έβγαλα ότι είχα μέσα μου και εύχομαι να συμμεριζόμστε τις ίδιες απόψεις!!\nDisclaimer: ότι γράφεται/αναφέρεται παραπάνω είναι καθαρά δική μου γνώμη και δεν έχει διατυπωθεί για να προσβάλει/διαβάλει/ή και παραποιήσει πληροφορίες κάποιου/οποίου είδους. Επίσης δεν φέρω καμία ευθύνη για το αποτέλεσμα ή ζημιά οποίου είδους σε μηχάνημα/συσκευή/τηλέφωνο σας. Κάθε οδηγίες/τρόπος και αρχεία τα χρησιμοποιείτε με δική σας εξολοκλήρου ευθύνη!\nΝα τα λέμε ως έχουν δηλαδή!"\nΤελευταία επεξεργασία από: nsxbass, 29/10/2011 - 19:12\nΔημοσίευση 29/10/2011 - 19:31\nευχαριστώ πολυ αδερφέ.. τιμή μου!\nαλλα αλήθεια τώρα.. δεν μας πουλάνε φούμαρα οι τύποι για το Siri..? με ένα Jasager ως man-(wifi)-in-the-middle είδα τα packets (iPhone 4S προσφορά του φίλου Βαγγέλη, για τις δοκιμές), ναι μιλάει ως iPhone 4S έξω.. τι δεν παίζει να re-form packets? με έναν transparent squid proxy (υπαρχει build για iPhone-arm) και δυο γραμμές στο config, τσακ έτοιμο.. απλά παρά πολυ βαρύ.. τέσπα..\nαν συνεχίσουν έτσι, θα πρέπει να λάβουμε θέση..\nΔημοσίευση 29/10/2011 - 19:34\nΤα λέω από την πρώτη στιγμή ότι το ότι πέρασαν 5-10 UI elements στο 4 ΔΕΝ λέει τίποτα.\nΕίναι ούτε το 10% της δουλειάς.\nΤο θέμα είναι να το κάνουν να δουλεύει.\nΓίνεται αλλά αμφιβάλλω αν οι ίδιοι μπορούν να το κάνουν και αν θα δουλέψει σωστά (κυρίως λόγω του φόρτου που θα έχει μιας και θα μιλάμε για χιλιάδες αν όχι εκατομμύρια συσκευές).\nΠάντως προς το παρόν απλά δουλεύουν τον κόσμο έχοντας δείξει ένα ΑΠΟΛΥΤΟ τίποτα για να μαζεύουν donations.\nΔημοσίευση 29/10/2011 - 19:36\n.. ΚΑΙ ΝΑ Η ΔΙΚΑΙΩΣΗ ΜΟΥ.\nHere’s How To Install Siri (GUI Only) On iPhone 4 And iPod touch Running iOS 5 [VIDEO] http://t.co/Vrtd7qjo\nότι κάνανε και οι άλλοι και έχουν τραβήξει χιλιάδες ευρώ σε δωρεές..\nΔημοσίευση 29/10/2011 - 20:31\nοποίος θέλει όλα τα αρχεία και τον οδηγό για να βάλει το Siri ui-elements στο iPhone του εδώ http://t.co/s6cdKA4z καλή τύχη !!\nΔημοσίευση 30/10/2011 - 00:30\nΠολυ καλο εύγε!\nΔημοσίευση 30/10/2011 - 04:00\nευχαριστώ φίλε μου.. ήθελα να τα πω..!!\nΔημοσίευση 30/10/2011 - 04:22\nΝα πούμε ότι στο θέμα του Siri πριν λίγο είχαμε νέα καθώς ο γνωστός chpwn κατάφερε να το κάνει να τρέχει στο ipodtouch 4G του.\nΝα και ένα βίντεο που ανέβασε:\nΔεν έχει πει βέβαια πως το έκανε, αν δηλαδή βρήκε τρόπο να "μπει" στους servers της Apple ή αν το έκανε μέσω κάποιου δικού του server που λειτουργεί ως "middle-man".\nΔημοσίευση 30/10/2011 - 04:25\nκαι μόλις ερχόμουν να δώσω το βίντεο! νύχτο-περπατείς κι εσύ εε!\nναι και απο άτομα κύρους για αρχή αυτο, μίλησαν πιθανόν με packet reformatting, δεν μπορώ να σκεφτώ άλλον τροπο.. τώρα ναι αν γίνεται απ'εξω ή στην ίδια την συσκευή, well θα πρέπει να το μάθουμε απο τους ίδιους με πλαγιές ερωτήσεις, "εάν" έχουν όρεξη να απαντάνε, ευχόμαστε!!!


Κουτσούμπας: Η κοινή λογική των αναγκών της νεολαίας θα καταστήσει ανενεργό το απαράδεκτο νομοσχέδιο\n2:38 μμ, Πέμπτη 11 Φεβ 2021 2:38 μμ, Πέμπτη 11 Φεβ 2021\n«Η κυβέρνηση φτιάχνει ένα Πανεπιστήμιο που θα απομακρύνεται όλο και περισσότερο από τις κοινωνικές ανάγκες, τις δυνατότητες που υπάρχουν να διαδίδεται η γνώση που παράγεται σ' αυτό, να δίνει απάντηση στα λαϊκά βάσανα και αγωνίες και όσο πιο ξένο γίνεται το Πανεπιστήμιο αυτό σε αυτές τις ανάγκες, τόσο περισσότερο η κυβέρνηση θέλει να βάλει εμπόδια στη συλλογική αμφισβήτηση, των εργαζομένων στα Πανεπιστήμια, των πανεπιστημιακών, των φοιτητών» υπογράμμισε ο γενικός γραμματέας της ΚΕ του ΚΚΕ, Δημήτρης Κουτσούμπας, κατά την ομιλία του στη Βουλή επί του νομοσχεδίου για τα Πανεπιστήμια.\n«Θέλετε να καταστείλετε τη διεκδίκηση και την εκπλήρωση ώριμων δίκαιων αιτημάτων τους. Αυτή είναι και η ουσία του νομοσχεδίου σας» τόνισε, προσθέτοντας ότι αυτήν την ουσία την προετοίμασαν επί χρόνια και όλες οι προηγούμενες κυβερνήσεις. Ο κ. Κουτσούμπας τόνισε ότι στα χείλη χιλιάδων φοιτητών αυτήν την περίοδο είναι το αίτημα, «θέλουμε να γίνουμε φοιτητές ξανά. Εδώ και έναν χρόνο κρατάτε τα Πανεπιστήμια κλειστά στις μορφωτικές ανάγκες της νεολαίας».\nΚατέθεσε συγκεκριμένες προτάσεις για την αξιοποίηση χώρων από την τεράστια ακίνητη περιουσία των πανεπιστημιακών ιδρυμάτων, που θα εξασφάλιζαν, με τήρηση των υγειονομικών μέτρων, την παρουσία φοιτητών. Ομοίως κατέθεσε προτάσεις για την αξιοποίηση κονδυλίων με στόχο τη βελτίωση των συστημάτων μηχανοργάνωσης των σχολών, προσθέτοντας: «Μήπως αντί να δίνατε 20 εκατ. ευρώ τον χρόνο για την πανεπιστημιακή αστυνομία, να αυξάνατε ουσιαστικά τη χρηματοδότηση στα ΑΕΙ που φέτος είναι μειωμένη;».\nΌπως είπε, η εκπλήρωση των ρεαλιστικών αυτών διεκδικήσεων φοιτητικών συλλόγων αλλά και πρυτάνεων «σκοντάφτουν στην πολιτική της κυβέρνησης που αντιμετωπίζει τις σύγχρονες μορφωτικές ανάγκες των φοιτητών μόνο ως κόστος». Είπε ότι η κυβέρνηση δεν κάνει τίποτα απέναντι σε αυτές τις διεκδικήσεις και «το πρόβλημα που υποτίθεται ότι έρχεται να λύσει είναι οι εστίες ανομίας στα Πανεπιστήμια».\nΑπευθυνόμενος στον ΣΥΡΙΖΑ, υπενθύμισε την πολιτική καταστολής των φοιτητών που άσκησε επί της κυβέρνησής του, το «πόρισμα Παρασκευόπουλου, που έβαλε τις βάσεις για την ποινικοποίηση των μορφών πάλης, που επιλέγουν οι φοιτητικοί σύλλογοι» και τις «προτάσεις του πρώην υπουργού για αστυνόμους με πολιτικά, μέσα στις σχολές, προσθέτοντας ότι ο ΣΥΡΙΖΑ τώρα έχει αναλάβει «ξανά έναν πολύ πιο επικίνδυνο ρόλο» καθώς μιλά «για ιδεοληψίες της κυβέρνησης, που δήθεν δεν εναρμονίζονται με τις κατευθύνσεις της ΕΕ».\nΣημείωσε ότι ο Αλέξης Τσίπρας έκανε «αβάντα» στον Μιχάλη Χρυσοχοΐδη όταν είπε πως η πανεπιστημιακή αστυνομία είναι το έλασσον και τόνισε ότι «η ένταση της καταστολής και του αυταρχισμού στα ΑΕΙ είναι η φυσική συνέχεια του πανεπιστημίου, που φτιάχνεται για τις επιχειρήσεις και για τους επιχειρηματίες».\nΟ Δημήτρης Κουτσούμπας υπογράμμισε ότι ακόμη και αν το νομοσχέδιο ψηφιστεί δεν πρόκειται να εφαρμοστεί στην πράξη. «Το νομοσχέδιο αυτό, θα το καταστήσει τελικά ανενεργό, η κοινή λογική των αναγκών της νεολαίας. Η κοινή λογική που λέει, ότι σε συνθήκες ανάπτυξης της επιστημονικής γνώσης, το κάθε επιστημονικό αντικείμενο πρέπει να αντιστοιχεί σε ένα πτυχίο που θα μορφώνει ολόπλευρα, θα προετοιμάζει αυριανούς επιστήμονες» τόνισε. Είπε ότι αυτή η κοινή λογική δεν συμβιβάζεται με την προώθηση πτυχίων διαφορετικών ταχυτήτων, ούτε με την αντιστοίχιση των τίτλων σπουδών των κολεγίων με αυτά των ΑΕΙ.\nΩς προς τα όρια φοίτησης, είπε ότι διαχρονικά οι κυβερνήσεις δεν στήριζαν τα παιδιά που για μια σειρά, κοινωνικούς κυρίως λόγους, σταματάνε τις σπουδές τους και αναφέρθηκε στους φοιτητές φτωχών λαϊκών οικογενειών που σπούδαζαν και δούλευαν ταυτόχρονα «άργησαν όμως να πάρουν πτυχίο, αλλά τελικά έγιναν πολλά υποσχόμενοι επιστήμονες, άριστοι μεταξύ αρίστων». Είπε ότι η κυβέρνηση βάζει φραγμούς στα παιδιά των εσπερινών Λυκείων να περάσουν στα ΑΕΙ. Ο κ. Κουτσούμπας είπε ακόμη ότι αν η κυβέρνηση θέλει οι μαθητές να εισάγονται στις σχολές που πραγματικά τους ενδιαφέρουν, να δώσει τη δυνατότητα στους μαθητές να κατοχυρώνουν βαθμολογία μαθημάτων για τις επόμενες χρονιές, να φτιάξει καλά σχολεία και να μην περιορίζει τις επιλογές των μαθητών στα μηχανογραφικό, καθώς «εκτός των φραγμών που βάζετε, δεν υπολογίζετε καθόλου ότι πολλοί νέοι στα 17 τους χρόνια, ενδέχεται να μην έχουν κατασταλάξει στον δρόμο που θέλουν να ακολουθήσουν». Και υπάρχουν πολλά παραδείγματα σ' αυτό.\nΣημείωσε ότι η κυβέρνηση φτιάχνει «μαραθώνιους συλλογής προσόντων και γνώσης με το κομμάτι» υλοποιώντας την κοινή στρατηγική της ΕΕ. Είπε ακόμη, ότι αν η κυβέρνηση ενδιαφέρεται για τους μαθητές του Λυκείου να αποσύρει την τράπεζα θεμάτων και τον καθορισμό της βάσης από τα ΑΕΙ, σημειώνοντας «είναι άδικο, αντιπαιδαγωγικό και ψυχοφθόρο. Το νέο, το πραγματικά προοδευτικό είναι αυτό που αντιστρατεύεται την αδικία σήμερα. Έχετε διαλέξει πλευρά και έχουμε επιλέξει κι εμείς. Είμαστε με τους φοιτητές, τους μαθητές, τους εκπαιδευτικούς, τους πανεπιστημιακούς, που παλεύουν και σήμερα ενάντια στο νομοσχέδιο σας. Είμαστε η φωνή τους, που ακούστηκε και ακούγεται και εδώ μέσα και στους δρόμους και σπάει στην πράξη απαγορεύσεις σας. Γιατί το δίκιο πάντα ξέρει να βρίσκει τον δρόμο, για να εκφραστεί. Και το δίκιο λέει “σιγά μη φοβηθώ”. Είμαστε με τη νεολαία που ασφυκτιά από τη βαρβαρότητα της ταξικής πολιτικής σας. Οι νέες και οι νέοι της χώρας θα γράψουν κι αυτοί το ζωντανό, το καλύτερο σενάριο της ζωής τους. Και θα είναι γραμμένο με τις πραγματικές ανάγκες τους, τα όνειρά τους που τελικά θα βρουν εκδίκηση» κατέληξε στην ομιλία του ο γενικός γραμματέας της ΚΕ του ΚΚΕ.\nΑΠΕΥΘΕΙΑΣ - Η δευτερολογία του Αλέξη Τσίπρα στη Βουλή γ...\nΣΥΡΙΖΑ: Η κυβέρνηση να αναβάλει τη συζήτηση και την ψήφ...


SOUGIA: Ιουνίου 2010\nΜήνυση για συκοφαντική δυσφήμιση κατά του γερμανικού περιοδικού «Der Spiegel» και του δημοσιογράφου της, Ralf Hoppe, κατέθεσε σήμερα o Σύλλογος Επαγγελματιών Κτηνοτρόφων Ηρακλείου.\nΣύμφωνα με πληροφορίες, αφορμή για τη μήνυση στάθηκε άρθρο του γνωστού περιοδικού, το οποίο αναφερόταν στη διαφθορά που όπως υποστηρίζει το περιοδικό, είναι ικανή να κλονίσει μια ολόκληρη ένωση Κρατών.\nΣτο άρθρο -μεταξύ άλλων- αναφέρεται ότι οι κτηνοτρόφοι της Κρήτης εξαπατούν τους ελεγκτές των Βρυξελλών με ένα «απίθανο κολπάκι», προκειμένου να εξασφαλίζουν επιδοτήσεις.\nΤο επίμαχο άρθρο τιτλοφορείται «Ο πολλαπλασιασμός των προβάτων» και γίνεται λόγος για τα «κρητικά πρόβατα-φαντάσματα».\nΗ Δ/νση Κτηνιατρικής ενημερώνει όλους τους κτηνοτρόφους ότι σύμφωνα με την εφαρμογή των κανονισμών 759/2009 και 1560/2007 και των σχετικών υπουργικών αποφάσεων καθίσταται πλέον υποχρεωτική η ηλεκτρονική σήμανση των αιγοπροβάτων για τις παρακάτω κατηγορίες ζώων.\nΑιγοπρόβατα που προορίζονται από τον παραγωγό να παραμείνουν στην εκμετάλλευση για χρονικό διάστημα πέρα από την ηλικία των (12) μηνών και έχουν γεννηθεί μετά τις 1.1.2010, πρέπει να τους τοποθετηθεί υποχρεωτικά ηλεκτρονικός στομαχικός βώλος, μέχρι την ηλικία των έξι (6) μηνών (επιπλέον του ενός ενωτίου στο αριστερό αυτί όπως προβλέπεται από τον Κανονισμό 21/2004). Προκειμένου να εξασφαλίζεται η πλήρης ιχνηλασιμότητα κάθε ζώου στην εκμετάλλευση που γεννήθηκε.\nΑιγοπρόβατα που προορίζονται για εμπόριο και έχουν γεννηθεί μετά τις 1.1.2010 ανεξάρτητα από την ηλικία τους και οπωσδήποτε πριν εγκαταλείψουν την εκμετάλλευση προέλευσης πρέπει να τους τοποθετείται ηλεκτρονικός βώλος (επιπλέον του ενός ενωτίου στο αριστερό αυτί, όπως προβλέπεται από τις ισχύουσες διατάξεις).\nΣε αιγοπρόβατα που προορίζονται για σφαγή πριν από την ηλικία των 12 μηνών τοποθετείται μόνο ένα ενώτιο με τον κωδικό αριθμό της εκμετάλλευσης γέννησης.\nΟι κτηνοτρόφοι είναι υπεύθυνοι για την προμήθεια και τοποθέτηση των ηλεκτρονικών στομαχικών βώλων στα ζώα της εκμετάλλευσής τους με δική τους δαπάνη.\nΕπίσης, υποχρεούνται να υποβάλλουν αίτηση στην αρμόδια κτηνιατρική Υπηρεσία της Νομαρχιακής Αυτοδιοίκησης της περιοχής τους (Κτηνιατρικά Κέντρα), προκειμένου να τους χορηγηθεί έγκριση για την προμήθεια των κωδικών αριθμών των βώλων και των αντίστοιχων ενωτίων που πρόκειται να αγοράσουν. Οι κτηνοτρόφοι έχουν την δυνατότητα και εφόσον το επιθυμούν, να προμηθεύονται περισσότερους κωδικούς ηλεκτρονικών στομαχικών βώλων και ενωτίων, αναλογικά με τις ανάγκες της εκμετάλλευσής τους ώστε να υπάρχει απόθεμα για ένα έτος.\nΕπομένως σύμφωνα με την Νομοθεσία, επιδοτήσεις, μετακινήσεις, αγοραπωλησίες, σφαγές, προγράμματα εξυγίανσης και οτιδήποτε άλλο χρειαστεί να γίνει σε μια εκμετάλλευση δεν θα είναι δυνατό να πραγματοποιηθεί αν δεν έχει εξασφαλισθεί ηλεκτρονική σήμανση για τα ζώα που έχουν γεννηθεί μετά τις 1.1.2010.\nΓια οποιαδήποτε επιπλέον πληροφορία κρίνεται σκόπιμο ότι οι ενδιαφερόμενοι μπορούν να απευθύνονται στην Δ/νση Κτηνιατρικής και στα κτηνιατρικά κέντρα προκειμένου να ενημερώνονται πληρέστερα.\nΑναρτήθηκε από Giorgos Zampiakis στις 12:27 μ.μ. Δεν υπάρχουν σχόλια:\nΠριν λίγες ημέρες, δυο ερασιτέχνες ψαράδες αλίευσαν στην θάλασσα Κεφαλά Αποκορώνου Χανίων ένα καλαμάρι, που ονόμασαν… «καλάμαρο», γιατί ήταν μεγάλων διαστάσεων, συγκρινόμενο με τα γνωστά μας καλαμάρια: Είχε μήκος 1,5 μ. και βάρος 8,1 κιλά! Τόσο μεγάλα καλαμάρια ξέραμε ότι ζουν σε μεγάλα βάθη και σπάνια αλιεύονται με δίχτυα.\nΓράφει ο συγγραφέας, κ. Γιώργος Λεκάκης\nΗ θαλάσσια περιοχή της Κρήτης φημίζεται για τα μεγάλα καλαμάρια της, είτε είναι βαθύβια, είτε όχι. Τον Ιανουάριο του 2008 στην παραλία Κάτω Κουμ Καπί Χανίων, βγήκε στα ρηχά ένα καλαμάρι-θράψαλο, μήκους 1,5 μ. και βάρους 4,2 κιλών! Αυτό απαντάται, συνήθως, σε μεγάλα βάθη και φέρει δόντια στις βεντούζες των πλοκαμιών του. Δεν τα χαρακτηρίζουμε «καλαμάρια-γίγαντες» γιατί τέτοια λέμε τα καλαμάρια που έχουν μήκους πάνω από 3 μ. Υπάρχουν τέτοια;\nΑς πάρουμε τα πράγματα απ’ την αρχή… Όταν ο πρωτοπόρος ευρευνητής των βυθών, Γουίλλιαμ Μπίμπε, τον Αύγουστο του 1934, καταδύθηκε σε βάθος 1.000 μ., με μια μικρή βαθύσφαιρα και τον κατασκευαστή της, Ότις Μπάρτον, στ’ ανοικτά των Βερμούδων, περιέγραψε έναν κόσμο με «λαμπυρίζοντα φώτα, επαργυρωμένα χέλια, παλλόμενες μέδουσες, ζωντανές ίνες, σαν τα πιο λεπτοφυή και περίτεχνα σχοινιά, λιπόσαρκα τέρατα, με δόντια σαν βελόνες», κλπ. Όλοι τότε τον χαρακτήρισαν υπερβολικό. Ακόμη και οι συνεργάτες του! Η τεχνολογία, τότε, δεν τον βοηθούσε και μπόρεσε απλώς να σκιτσάρει μερικές από τις «λεπτές αποχρώσεις της αστείρευτης ζωής», που έβλεπε από το φινιστρίνι του στην θεοσκότεινη άβυσσο. Σήμερα, η νέα τεχνολογία μας αναγκάζει να τον επιβεβαιώσουμε…\nΤο «τερατώδες καλαμάρι» αρχιτευθίς, που φθάνει τα 18 μ.\nΤο «τερατώδες καλαμάρι» αρχιτευθίς (architeuthis ή κράκεν), το μεγαλύτερο από τα γιγάντια καλαμάρια, το οποίο έως το 2005 κανείς δεν είχε ειδεί ποτέ ζωντανό στο φυσικό του περιβάλλον, έπαψε πλέον να είναι «παραμύθι των ψαράδων». Ήταν αδύνατο να αιχμαλωτισθεί, να κινηματογραφηθεί ή να φωτογραφηθεί, επειδή συνηθίζει να ανεβαίνει σπανιώτατα στην επιφάνεια και μόνο νύκτωρ. Και όταν πεθαίνει, καταλήγει στον βυθό και σπανίως εκβράζεται στην στεριά. Κάποια όμως έχουν απ’ αυτά ευρέθησαν ως αχώνευτη τροφή σε στομάχια φαλαινών-φυσητήρων…\nΤο κράκεν είναι ένα από τα πλέον μυστηριώδη πλάσματα του βυθού. Επί αιώνες τα θαλάσσια αυτά «τέρατα» απέπνεαν φόβο και δέος στους ναυτικούς και τους ψαράδες. Ταυτίζεται με τα μυθικά θαλάσσια όντα των αρχαίων ελληνικών ναυτικών μύθων, τα θαλάσσια τέρατα κράκεν των νορβηγικών ψαράδικων μύθων, που επιτίθονταν σε πλοία και τα διέλυαν, αυτά που περιγράφει και ο Ι. Βερν στο «20.000 λεύγες υπό την θάλασσα». Τώρα πια, τα επιστημονικά δεδομένα έρχονται να επιβεβαιώσουν τα παραμύθια. Κι έτσι γίνεται πάντα: Προϋπάρχει το παραμύθι και πολύ αργότερα έρχεται η επιστήμη να το επιβεβαιώσει…\nΘεωρητικώς οι επιστήμονες συμπεραίνουν πως το γιγάντιο καλαμάρι (architeuthis dux) μπορεί να φθάσει τα 17-18 μ. μήκος. Είναι ως εκ τούτου το μεγαλύτερο ασπόνδυλο της Γης! Λένε ότι μπορεί να ζήσει πολλές δεκαετίες, ίσως και να είναι αιωνόβιο. Τον Μάιο του 2004 ερευνητές επιστήμονες ανέλυσαν ισότοπα οξυγόνου από τους στατολίθους, που ευρίσκονταν στα κεφάλια τριών τέτοιων καλαμαριών, που είχαν αλιευθεί στον Ειρηνικό. Η ποσότητα των ισοτόπων δείχνει την θερμοκρασία που ζει. Και η θερμοκρασία δείχνει το βάθος. Ο Νηλ Λάντμαν (του Αμερικανικού Μουσείου Φυσικής Ιστορίας) συμπέρανε ότι ένα αρχιτευθίς ζει σε βάθος 180-300 μ. – και όχι τριπλάσιο όπως νομιζόταν παλαιότερα. Και με την μέθοδο του άνθρακα-14 υπολόγισε την ηλικία των τριών καλαμαριών, και η οποία δεν ξεπερνούσε τα 14 έτη. «Στον ωκεανό υπάρχουν πολλά μυστήρια και αυτό είναι ένα από αυτά», κατέληξε ο Λάντμαν στην δημοσίευσή του στο περιοδικό «Θαλάσσια Βιολογία».\nΤα άλλα όντα, πλην του γιγαντιαίου καλαμαριού, που συγκαταλέγονται στα θαλάσσια τέρατα, είναι\nτο γιγάντιο χταπόδι του Ειρηνικού (octopus dofle), το μεγαλύτερο χταπόδι του κόσμου, με μήκος που φθάνει τα 10 μ. με περισσότερα από 10 ταυτοποιημένα είδη, και\nτο κολοσσιαίο καλαμάρι (mesonychoteuthis hamiltoni), αγνώστου μήκους, που είναι ωπλισμένο με κοφτερά, σαν ξυράφια πτερύγια, για να σκοτώνουν τα θύματά του, αλλά και για την άμυνα, από τους φυσικούς εχθρούς του, που είναι μόνο οι φάλαινες.\nΚι η θάλασσα θα είναι κατάπλεος από τέτοια πλάσματα…\nΆλλα αλιευμένα καλαμάρια-γίγαντες\nΤον Ιούλιο του 2002 η θάλασσα ξέβρασε στην παραλία Χόμπαρτι της Τασμανίας ένα τεράστιο θηλυκό καλαμάρι, μήκους 15 μ. και βάρους 250 κιλών! Το καλαμάρι εξεσβράσθη έπειτα από έντονη ερωτική συνεύρεση! Ειδικοί θαλάσσιοι βιολόγοι μετέφεραν αμέσως το γιγάντιο καλαμάρι σε μουσείο και το υπέβαλαν σε περαιτέρω εξετάσεις. Αποφάνθηκαν πως είχε κοινά χαρακτηριστικά με τα γνωστά μας καλαμάρια, αλλά και κάποια άγνωστα. «Το πλάσμα αυτό δεν έχει καμμιά σχέση με αυτά που γνωρίζαμε έως τώρα», είπε ο ζωολόγος Ντέιβιν Πέμπερτον και πρόσθεσε: «Έχουμε στα χέρια μας ένα πολύ σημαντικό εύρημα».\nΑνήκει στην σπάνια κατηγορία «αρχιτευθίς». Καλαμάρια τέτοιου είδους οι επιστήμονες έχουν αντικρύσει περίπου 200, αλλά όχι εν ζωή. Αυτό ζει σε βάθος 500-1.000 μ. Σ’ αυτό το βάθος θα διαλύετο κάθε πλάσμα που γνωρίζουμε από την πίεση του νερού. Χάρις σ’ αυτήν την ψαριά, όμως, οι επιστήμονες μπόρεσαν να βρουν πώς αναπαράγονται αυτά τα ζώα: Κάτω από το πλοκάμι του θηλυκού, ανακάλυψαν μια οπή, στην οποία εναποτίθεται το σπέρμα.\nΗ ίδια περιοχή «έδωσε» κι άλλα γιγάντια καλαμάρια, το 1986 και το 1991. Τώρα ένας άλλος κόσμος ανακαλύπτεται. Υπολογίζεται πως σε αυτά τα βάθη θα πρέπει να ζουν 10 εκατ. άγνωστα είδη ζώων. Οι μέδουσες θα πρέπει να έχουν μήκος 40 μ., τα καρχαριοειδή 5 μ. Ίσως τελικά σε αυτά τα βάθη να μην είναι τόσο αφιλόξενες οι συνθήκες για ζώα. Τι άραγε άλλα πλάσματα ζουν εκεί κάτω και με τι ομοιάζουν;\nΈνα άλλο γιγάντιο καλαμάρι, μήκους 10,5 μ. και βάρους 184 κιλών, ευρέθη ως αχώνευτη τροφή σε στομάχι φυσητήρος στις Αζόρες. Ευρέθη ολόκληρο κι ανέπαφο! Η φάλαινα που το είχε καταπιεί ήταν μήκους 14 μ.! Οι πλέον θανάσιμοι εχθροί των γιγάντιων καλαμαριών είναι οι κητώδεις φυσητήρες…\nΤον Σεπτέμβριο του 2005 δυο Ιάπωνες επιστήμονες, ο Τσουνέμι Κουμποντέρα (του Εθνικού Μουσείου Φυσικών Επιστημών) και ο Κιοΐτσι Μόρι (της Ενώσεως Παρατηρήσεως Φαλαινών), κατέγραψαν με τον φακό τους, ένα γιγάντιο κόκκινο-μωβ καλαμάρι αρχιτευθίς, μήκους 8 μ., σε βάθος 900 μ., στα παγωμένα νερά των νησιών Μπονίν του Β. Ειρηνικού και αφού παρακολουθούσαν αυτά τα όντα για 3 χρόνια! Το κατέγραψαν, μάλιστα, την ώρα που επιτίθετο σε δόλωμα γαρίδος! Ένα από τα πλοκάμια του πιάστηκε στο δόλωμα και προσπαθούσε τουλάχιστον 4 ώρες για να ξεφύγει! Αυτό ήταν το διάστημα, που οι ερευνητές τραβούσαν φωτογραφίες, ανά 30΄΄. Ο τρόπος που το γιγάντιο καλαμάρι παγίδευσε την λεία του είναι ολόιδιος με αυτόν που τα γιγάντια φίδια τυλίγουν το θύμα τους. Τελικώς, το ενόπλιον καλαμάρι… αφοπλίσθηκε, ξέφυγε, αφήνοντας πίσω ένα κομμάτι από το λευκό πλοκάμι του, μήκους 6 μ. Οι επιστήμονες το πήραν μαζί τους. Κι όταν το ακούμπησαν κολλούσε στα δάκτυλά τους και στο κατάστρωμα και δεν ξεκολλούσε εύκολα: Ήταν ακόμη ζωντανό! Οι επιστήμονες κατέληξαν: «Δεν είναι τόσο νωθρά όντα όσο πιστεύαμε. Αντίθετα είναι εξαιρετικά δραστήρια». Η είδηση αναφέρθηκε στην βρετανική επιθεώρηση “Proceedings B”.\nΣτην παραλία Μελίντες Πορτογαλίας, 80 χλμ. Ν. της Λισσαβώνος, τον Αύγουστο του 2002, εξεβράσθη νεκρό ένα άλλο καλαμάρι, μήκους 6,5 μ. και βάρους 50 κιλών. Την ανακοίνωση έκαμε εκπρόσωπος του Ωκεανογραφικού Μουσείου του Πορτίνιο ντα Αράμπιντα. Στην Ανταρκτική αλιεύθηκε καλαμάρι μήκους 5 μ. και βάρους 150 κιλών, το οποίο φιλοξενήθηκε στο ερευνητικό εργαστήριο «Τε Πα» του Ουέλινγκτον της Ν. Ζηλανδίας, στις 6 Απριλίου 2003.\nΣτην θαλασσία περιοχή του Οβιέδο Ισπανίας, τον Σεπτέμβιο του 2003 αλιεύθηκε ένα γιγάντιο καλαμάρι βάρους 80 κιλών – το δεύτερο που βρέθηκε στην θαλάσσια περιοχή μέσα σε 3 ημέρες! Έξω από τις ακτές της Αυστραλίας, τον Φεβρουάριο του 2001 αλιεύθηκε ένα ακόμη μεγάλο καλαμάρι, μήκους 4 μ. και βάρους 200 κιλών. Το διατήρησαν σε δεξαμενή με άλμη, ως θύον για την επιστήμη, έως ότου προσδιορισθεί το περιεχόμενο του στομάχου του και η ανάλυση του DNA του, με σκοπό να το εκθέσουν στο Μουσείο της Μελβούρνης. Τα δυο μακρύτερα πλοκάμια του γιγάντιου αυτού καλαμαριού, είχαν μήκος 8 μ. το καθένα, και μ’ αυτά συνέλεγε την τροφή του. Όταν το αλίευσαν αυτά είχαν αποσπασθεί από το κυίως σώμα του. Από δε την ανάλυση της τροφής του στομάχου του, που βρέθηκαν ψάρια και άλλα καλαμάρια, συμπεραίνεται, πως πρόκειται για σαρκοφάγο ζώο.\nΜήκους 3,5 μ. ήταν το καλαμάρι που αλίευσε το αλιευτικό “Nuevo Zumaia” τον Αύγουστο του 2001 στον Νότιο Ατλαντικό. Τέλος, ένα άλλο τεράστιο καλαμάρι (taningia danae), που βιντεοσκοπήθηκε κι αυτό για πρώτη φορά σε μεγάλο βάθος στα νερά των νησιών Ογκασαουάρα, έξω από την Ιαπωνία, ανάβει… λάμψεις καθώς επιτίθεται, για να τυφλώσει την λεία του, ή για να μετρήσει αποστάσεις, ή απλώς για να… ερωτοτροπήσει με το δόλωμα! Το τεράστιο κεφαλόποδο φθάνει σε μήκος τα 2,3 μ. και ζει σε βάθος από 240-940 μ. Κι αυτό το καλαμάρι ήταν – έως τον Φεβρουάριο του 2007 – γνωστό μόνο από υπολείμματά του, που βρίσκονταν σε στομάχια φαλαινών φυσητήρων. Οι επιστήμονες το προσέλκυσαν με δολώματα και φθορίζουσες δάδες σε μέγεθος μολυβιού. Το βιντεοσκόπησε κι αυτό επίσης η ομάδα του δρ. Τσ. Κουμποντέρα.\nΟι 2 από τους 8 βραχίονες του ζώου φέρουν κηλίδες βιοφωτισμού, οι οποίες ονομάζονται φωτοφόρα. Το καλαμάρι βιντεοσκοπήθηκε να εκπέμπει βραχείς και παρατεταμένους φωτεινούς παλμούς καθώς επιτίθετο στην λεία του. Όταν οι επιστήμονες χρησιμοποίησαν ένα ζευγάρι φθορίζουσες δάδες, η συμπεριφορά του κυνηγού-καλαμαριού έγινε πιο παράξενη: Περιφερόταν γύρω από τα φώτα, χωρίς να επιτίθεται, αναβοσβήνοντας και υτό τα φωτοφόρα του, με βραχείς παλμούς. Ίσως να νόμιζε ότι οι λάμψεις προέρχονταν από ένα άλλο καλαμάρι, και ίσως να προσπαθούσε να ερωτοτροπήσει μαζί του… Οι ερευνητές εντυπωσιάσθηκαν από το… φωτεινό show μέσα στην άβυσσο, αλλά και από την ταχύτητα του καλαμαριού. Νόμιζαν ότι τα μεγάλα καλαμάρια είναι γενικώς νωθρά και δυσκίνητα. Αλλά το συγκεκριμένο ενήλικο ζώο μπορούσε να κολυμπά με ταχύτητα έως και 9 χλμ./ώρα! Εντυπωσιακή επίδοση, δεδομένης της τεράστιας πιέσεως του νερού σε αυτό το βάθος.\nπηγή:Αγωνας της Κρητης\nΑναρτήθηκε από Giorgos Zampiakis στις 12:09 μ.μ. Δεν υπάρχουν σχόλια:\nΤουρκοκρητικοί αναζητούν περιουσίες τους στην Κρήτη\nΤις περιουσίες των προγόνων τους αναζητούν Τουρκοκρητικοί στο Ηράκλειο, τα Χανιά και το Ρέθυμνο μέσω των συμβολαίων που υπήρχαν στα κρατικά αρχεία της τουρκικής διοίκησης, μέχρι το 1898 ή ακόμη και στα αρχεία του ελληνικού υπουργείου Εξωτερικών.\nΌπως αναφέρει η εφημερίδα «Πατρίς» τελευταία εμφανίστηκαν νομικοί, κυρίως, εκπρόσωποί τους διερευνώντας τη δυνατότητα να καταγράψουν, καταρχήν, τα περιουσιακά στοιχεία που είχαν οι Τουρκοκρήτες παππούδες τους.\n«Εντυπωσιακό είναι το στοιχείο ότι οι απόγονοι εκείνων που αναχώρησαν από την Κρήτη πριν από ένα και πλέον αιώνα, ή με την ανταλλαγή των πληθυσμών μετά τη Μικρασιατική καταστροφή, γνωρίζουν ακριβώς πού πρέπει να αναζητήσουν τα ίχνη των πατρογονικών περιουσιών, γεγονός που σημαίνει ότι η έρευνά του δεν ξεκινά μόλις τώρα, ούτε ότι αυτή γίνεται απλώς για ιστορικούς λόγους. Είναι καλά εφοδιασμένοι με στοιχεία κι αναζητούν τα αρχεία του τότε μεταφραστικού γραφείου, στο οποίο υπήρχαν όλα τα τούρκικα αρχεία και οι νομικές πράξεις που γίνονταν από τους Οθωμανούς. Μάλιστα υπάρχουν περιπτώσεις στις οποίες η οι έρευνες αφορούν ακόμη και σε χώρους στους οποίους σήμερα λειτουργούν δημόσια κτίρια», αναφέρει η εφημερίδα.\nΕκπρόσωποι Τούρκων «διεκδικητών» έχουν ξεκαθαρίσει, πάντως, ότι δεν πρόκειται να αμφισβητήσουν το ιδιοκτησιακό των περιουσιακών εκείνων στοιχείων που θα εκτιμήσουν ότι νόμιμα μεταβιβάστηκαν στους επόμενους ιδιοκτήτες τους.\nΠρόκειται για Τούρκους πολίτες, οι οποίοι είναι απόγονοι κρητικών που είχαν ασπασθεί τον μωαμεθανισμό κατά την τουρκοκρατία και έφυγαν μετά την απελευθέρωση της Κρήτης.\nΣύμφωνα με στοιχεία που δημοσιεύει η «Πατρίς», κατά την επίσημη απογραφή που είχε γίνει το 1881 οι Οθωμανοί της Κρήτης ήταν 72.353, απ’ τους οποίους οι περίπου 33.000 ζούσαν στο Ηράκλειο, οι 18.000 στο σημερινό νομό Χανίων, οι 13.000 στο Ρέθυμνο και 8.000 στο νομό Λασιθίου. Μετά την απελευθέρωση από τους Τούρκους, η αυτόνομη Κρητική Πολιτεία έκανε τη δική της απογραφή, στα 1900.\nΟι Τουρκοκρήτες ήταν περίπου 39.000, καθώς έφυγαν κατά χιλιάδες για την Τουρκία ή ακόμη και για την Αμερική. Στην απογραφή του 1911 βρέθηκαν λιγότεροι από 28.000. Ο πληθυσμός τους είχε μειωθεί ακόμη περισσότερο γύρω στα 1922, και με τη συνθήκη της Λοζάνης και την ανταλλαγή των χριστιανικών και μουσουλμανικών πληθυσμών, τον Ιανουάριο του 1923, έφυγαν και οι τελευταίοι.\nΑναρτήθηκε από Giorgos Zampiakis στις 12:03 μ.μ. Δεν υπάρχουν σχόλια:\nΓια το περιστατικό αυτό μπορεί να προκύψουν και πολιτικές ευθήνες...\nΣΕ 24ΧΡΟΝΟ ΦΡΟΥΡΟ\nΣε ισόβια κάθειρξη καταδίκασε χθες το Μικτό Ορκωτό Δικαστήριο Ρεθύμνου τον 24χρονο Νικόλαο Κωνστ. Ξυπολιτάκη από την Αγιά Χανίων για τη δολοφονία του 50χρονου Ευτύχη Ζαμπιάκη(φωτ.) από το Κουστογέρακο στις 25 Φεβρουαρίου 2009 κοντά στη Σούγια του Δήμου Ανατολικού Σελίνου.\nΕπίσης στον 24χρονο που εργαζόταν στην Εξωτερική Φρουρά της Δικαστικής Φυλακής Χανίων το δικαστήριο επέβαλε ποινή κάθειρξης 18 χρόνων για τις απόπειρες ανθρωποκτονίας κατά δύο ακόμη κατοίκων της περιοχής της Σούγιας.\nΤο περιστατικό, που είχε συγκλονίσει το πανελλήνιο, είχε σημειωθεί, όπως είχε ανακοινώσει η Αστυνομική Διεύθυνση Χανίων, στις 6.15 το απόγευμα της Τετάρτης 25 Φεβρουαρίου 2009 στον επαρχιακό δρόμο Κουστογέρακου - Λειβαδά, στην αγροτική περιοχή «Λειβαδά» του Δήμου Ανατολικού Σελίνου.\nΟ δράστης άρχισε να πυροβολεί κατά διερχόμενων οχημάτων, με κυνηγετική καραμπίνα που κατείχε νόμιμα.\nΑπό τις σφαίρες νεκρός έπεσε ο 50χρονος Ευτύχης Ζαμπιάκης, από το Κουστογέρακο, οδηγός διερχόμενου Ι.Χ. αυτοκινήτου.\nΣε κοντινό σημείο της ίδιας περιοχής ο δράστης επιχείρησε να ακινητοποιήσει διερχόμενο ταξί, του οποίου, όμως, ο οδηγός αντιλήφθηκε τις προθέσεις του και δεν σταμάτησε, με αποτέλεσμα οι σφαίρες να προκαλέσουν μόνο υλικές ζημιές στο όχημα.\nΣε άλλο σημείο της ίδιας επαρχιακής οδού ο δράστης ακινητοποίησε διερχόμενο Ι.Χ. αυτοκίνητο, που οδηγούσε ο 45χρονος Μιχάλης Πυροβολάκης και τον οποίο πυροβόλησε τρεις τουλάχιστον φορές, μέσα στο όχημά του, με αποτέλεσμα να τον τραυματίσει σοβαρά στο πρόσωπο, στον θώρακα και στην ωμοπλάτη.\nΤελικά, μετά από συντονισμένη επιχείρηση Υπηρεσιών της Αστυνομικής Διεύθυνσης Χανίων, με τη συνδρομή αστυνομικών - ειδικών φρουρών του Τμήματος Αστυνομικών Επιχειρήσεων Αποκορώνου - Χανίων, ο δράστης συνελήφθη στις 3 τα ξημερώματα της Τρίτης 26 Φεβρουαρίου 2009 εντός της οικίας του, στο δημοτικό διαμέρισμα Αγιάς του Δήμου Θερίσου.\nΣυνήγοροι πολιτικής αγωγής ήταν για τον Ζαμπιάκη ο Παναγιώτης Κλάδος, για τους Πυροβολάκη και Φαλαγγάρη ο Δημήτρης Φουράκης. Δικηγόρος υπεράσπισης ο Ανδρέας Βροντάκης.\nΤο περιστατικό είχε συγκλονίσει την κοινωνία των Χανίων. Τότε είχε γίνει στα Χανιά και πορεία διαμαρτυρίας.\nΑναρτήθηκε από Giorgos Zampiakis στις 1:08 μ.μ. Δεν υπάρχουν σχόλια:\nΤί διαβάσαμε σε μονόστηλο στην ΕΛΕΥΘΕΡΟΤΥΠΙΑ; Οτι σκέφτεται, λέει, ο πρόεδρος Ομπάμα να έρθει για διακοπές στην Κρήτη. Συγκεκριμένα, ο στενός συνεργάτης του -ελληνικής καταγωγής- Αλεξ Γιαννούλιας του έχει προτείνει να επισκεφθούν αρχές Ιουλίου τα Σφακιά, που είναι ο τόπος καταγωγής του Γιαννούλια από την πλευρά της μητέρας του. Τί να πω; Στα Ζωνιανά να τον πάει, όπου δεν θα χρειάζονται και αυξημένα μέτρα ασφαλείας...\nΑναρτήθηκε από Giorgos Zampiakis στις 11:10 π.μ. Δεν υπάρχουν σχόλια:\nΑναρτήθηκε από Giorgos Zampiakis στις 12:07 μ.μ. Δεν υπάρχουν σχόλια:\nΑναρτήθηκε από Giorgos Zampiakis στις 2:07 π.μ. 2 σχόλια:\nΑναρτήθηκε από Giorgos Zampiakis στις 10:40 π.μ. Δεν υπάρχουν σχόλια:\nΑναρτήθηκε από Giorgos Zampiakis στις 11:03 π.μ. Δεν υπάρχουν σχόλια:\nΜε ξύλα και μεταλλικά αντικείμενα επιτέθηκαν εναντίον αστυνομικών κάτοικοι των Ανωγείων. Οι αστυνομικοί έφτασαν στα Ανώγεια χθες το βράδυ για να πραγματοποιήσουν έρευνα σε σπίτι για παράνομη κατοχή όπλων. Την ώρα όμως που οι αστυνομικοί βρίσκονταν έξω από το σπίτι, μία ομάδα περίπου 45 ατόμων τους επιτέθηκαν με ξύλα, καδρόνια και μεταλλικά αντικείμενα.\nΤην ίδια ώρα ο ιδιοκτήτης της οικίας, εκμεταλλευόμενος την έκρυθμη κατάσταση που δημιουργήθηκε, τράπηκε σε φυγή και αναζητείται.\nΣτο σπίτι βρέθηκαν και κατασχέθηκαν ένα πιστόλι διαμετρήματος 9 mm, 35 φυσίγγια διαφόρων τύπων και διαμετρημάτων και ένας γεμιστήρας για πολεμικό τουφέκι.\nΣχετικά με την επίθεση σε βάρος των αστυνομικών σχηματίζεται δικογραφία για έξι άτομα, ηλικίας από 25 έως 51 ετών, οι οποίοι πρωτοστάτησαν στα επεισόδια, τα στοιχεία ταυτότητας των οποίων είναι γνωστά και αναζητούνται.\nΓιώργος Ουντράκης | 01.06.2010\nEίδα ένα αστέρι να πέφτει, μα μετά χάθηκε στην ματαιοδοξία μου. Η ανεκδιήγητη σοφία της πλάσης, η επείγουσα να μας ηλεκτρίσει, το αέναο μαξιλάρι της ψυχής μας.\nKαθόμουν το βράδυ, έξω στον κήπο και περίμενα να επιστρέψεις.\nΜα δεν έφυγες ποτές· δεν ήλθες ποτέ για να φύγεις, αιώνια αγαπημένη, των παιδικών μου ονείρων, ψηλή, αέρινη, σιωπηλή σαν το τέλος της ιστορίας.\nΚαι τούτο το βράδυ (σαν όλα τ’ άλλα) με τα χέρια τεντωμένα μπροστά, στην ερημιά της προσμονής, στην γλύκα του τυχαίου αυτοκινήτου που κουβαλά ένα ερωτευμένο ζευγάρι.\nΕκεί έξω στον δρόμο, λίγο πιο μακριά από την μοναξιά μου, εκείνος ο ήχος και η φαντασίωση που σέρνει μαζί του.\nΣαν παγανιστικό ξόρκι...\nΚαι τώρα πάλι οι δύο μας· εγώ και η χτισμένη καρέκλα της μοναξιάς κάτω από την πρασινάδα που τσιμπά, που αφήνει μια ισοπεδωτική άυλη μυρουδιά, που δεν με χωρά μοναχό μου.\nΗ μυρουδιά της μοναξιάς, μουδιάζει τις φτέρνες, τσούζει τα βλέφαρα, γίνεται τσιγάρο και καπνός πικρός, κομμένη ανάσα που ζέχνει.\nΕίχα μια ελπίδα κρυφά μέσα μου, πως κάποτε θα χτυπούσε το ρημάδι το τηλέφωνο, θα ήταν μια ανυποψίαστη κυρία για να μου εξομολογηθεί έναν υποψιασμένο έρωτα.\nΑυτή η ελπίδα τα βράδια γιγαντώνεται, γίνεται στατιστικό εύρημα, βούρκος των μαθηματικών...\nΕξαντλώ την ύπαρξή μου σε μια αμφιλεγόμενη ελπίδα που με κρατά ζωντανό, ξύπνιο, πένθιμο.\nΠάλι άκουσα ένα αυτοκίνητο· λες να του κρατά το χέρι η καλή του και να τον φιλά στο μάγουλο;\n- “Μου δίνετε τον Χρήστο;”.\n- “Γιώργο με λένε· Γιώργο· αλλά ευχαρίστως θ’ άλλαζα ακόμη και το όνομά μου...”\nΑναρτήθηκε από Giorgos Zampiakis στις 1:10 μ.μ. Δεν υπάρχουν σχόλια:


Kyoto, Τρόντχαϊμ - Κριτικές εστιατορίων - TripAdvisor\nΤρόντχαϊμ: Όλα τα εστιατόρια Kyoto: Εστιατόρια στην περιοχή\nΤρόντχαϊμ: Όλες οι δραστηριότητες Δραστηριότητες κοντά σε: Kyoto\nΕυρώπη Νορβηγία Central Norway Sør-Trøndelag Trondheim Municipality Τρόντχαϊμ Εστιατόρια σε Τρόντχαϊμ Kyoto\nΙαπωνική, Σούσι, Ασιατική Dronningens gate 26, Τρόντχαϊμ 7011, Νορβηγία+47 73 50 13 00Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 68 κριτικέςΕξαιρετικό14%Πολύ καλό51%Μέτριο20%Ανεπαρκές8%Πολύ κακό7%Τώρα είναι κλειστόΔευ - Πεμ14:00 - 23:00Παρ - Σαβ12:00 - 23:00Αναλυτικό ωράριο ΚΟΥΖΙΝΕΣ Ιαπωνική, Σούσι, Ασιατική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Dronningens gate 26, Τρόντχαϊμ 7011, ΝορβηγίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (68)Βαθμολογία ταξιδιωτών Εξαιρετικό2Πολύ καλό9Μέτριο4Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (16)Νορβηγικά (35)Αγγλικά (32)Περισσότερες γλώσσες Γλώσσα Ελληνικά (16)Νορβηγικά (35)Αγγλικά (32)Ρωσικά (1)Δείτε τι λένε οι ταξιδιώτες: 1 - 10 από 16 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKieu-Van June B4413Η κριτική γράφτηκε 26 Μαρτίου 2017 Ωραίο μέρος και σούσι OkΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDaniela_1083Copenhagen, Copenhagen, Denmark31Η κριτική γράφτηκε 30 Αυγούστου 2016 Πραγματικά ωραίο μέρος!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEirik M3Η κριτική γράφτηκε 28 Αυγούστου 2016 Καλό φαγητό, αλλά είναι ασφαλή;ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKato S7412Η κριτική γράφτηκε 8 Ιουλίου 2016 μέσω κινητής συσκευής Λίγο κρυμμένη και εντάξει μέροςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιchantimiΌσλο, Νορβηγία3916Η κριτική γράφτηκε 13 Οκτωβρίου 2015 ΕντυπωσιάστηκαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιErika vΤρόντχαϊμ, Νορβηγία18541Η κριτική γράφτηκε 24 Ιουλίου 2015 Καλό σούσι!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιUna D1212Η κριτική γράφτηκε 30 Ιουνίου 2015 Εύκολη και δείπνο και γευσιγνωσίαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTigerx25113Η κριτική γράφτηκε 5 Ιουνίου 2015 Σπουδαίο σούσιΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSimen SΌσλο, Νορβηγία451116Η κριτική γράφτηκε 20 Μαΐου 2015 Σπουδαίο σούσιΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJannicke MΌσλο, Νορβηγία2415Η κριτική γράφτηκε 26 Φεβρουαρίου 2015 Δεν τρώνε πολύ!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο12Ενημέρωση καταχώρισης… Στην περιοχή Κοντινά εστιατόριαRistorantino Italiano169 κριτικές 0,13 χλμ μακριά Trondhjem Mikrobryggeri AS158 κριτικές 0,15 χλμ μακριά Le Bistro139 κριτικές 0,08 χλμ μακριά San Sebastian Tapas & Vinbar Torget215 κριτικές 0,12 χλμ μακριά Κοντινά αξιοθέαταVitensenteret i Trondheim113 κριτικές 0,34 χλμ μακριά Church of Our Lady91 κριτικές 0,23 χλμ μακριά Trondheim Tourist Information Centre137 κριτικές 0,13 χλμ μακριά Bondens Marked76 κριτικές 0,18 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Kyoto και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nDronningens gate 26, Τρόντχαϊμ 7011, Νορβηγία Τοποθεσία:


Αναγεννησιακό έργο ανήκει τελικά στον Ντα Βίντσι\nΒρίσκεται σε μουσείο στη Μασαχουσέτη και μέχρι τώρα αποδιδόταν σε άλλο καλλιτέχνη\nΤο «A Miracle of Saint Donatus of Arezzo», ένα έργο θρησκευτικής τέχνης, που βρίσκεται στο Μουσείο Τέχνης Worcester στη Μασαχουσέτη, αποδίδονταν μέχρι τώρα στο καλλιτέχνη, Lorenzo di Credi από τη Φλωρεντία.\nΑλλά σύμφωνα με την Laurence Kanter, που είναι επικεφαλής επιμελήτρια της Πινακοθήκης του Πανεπιστημίου Yale, πτυχές της ζωγραφικής φέρουν την αδιαμφισβήτητη σφραγίδα του Ντα Βίντσι. Σύμφωνα με τον Guardian, η Kanter ισχυρίζεται πως τουλάχιστον το μισό έργο είναι δημιουργία του διάσημου ζωγράφου.\nΟ πίνακας, δημιουργήθηκε για τον καθεδρικό ναό της Pistoia στην Τοσκάνη στη μνήμη του επισκόπου Donato de 'Medici και η δημιουργία του ανατέθηκε στον Andrea del Verrocchio, στο εργαστήριο όπου ο Ντα Βίντσι ήταν μαθητευόμενος. Εκεί φαίνεται πως τελικά ο Ντα Βίντσι και ο συμμαθητής τους εργάστηκαν πάνω στο έργο, αλλά στην πορεία το έργο αποδόθηκε μόνο στον έναν.\nΗ Kanter πρόσθεσε: «Νομίζω ότι είναι ένα πρώιμο έργο του Λεονάρντο και ότι υπάρχουν τουλάχιστον επτά ακόμη πίνακες σε όλο τον κόσμο όπως αυτός, που είναι έργα από την εκπαίδευσή του στο εργαστήριο του Verrocchio».\nΣτην εκτεταμένη έρευνα στον πίνακα που οδήγησε στο να αναγνωριστεί ως μέρος της πρώιμης δουλειάς του Ντα Βίντσι συμμετείχε η επικεφαλής συντηρήτρια Rita Albertson και ο Bruno Mottin, επικεφαλής των γαλλικών εθνικών μουσείων.\nΆσχημα νέα από τις ΗΠΑ